October 24, 2017 

www.awemainta.com 
3 www.facebook.com/awemainta 
El noticia@awemainta.com 
583-1400 




/VEW W/XY 




Make the move 


celerypayroll.com 


smart online payroll 


Experience the difference 

• Alarm Installation 

• Camera Installation 


• Online viewing 

• Monitoring Service 

• GuardService 

• Patrol Service 


INVEST 

SECUKI! N.V 


yourjjrotectum 
partner since 1996 


Phone: (297)582-7252 
E-mail: insec@setarnet.aw 
o @investsecurearuba 


We don't just say it. 
We Guarantee it ! 


Celery is smart online payroll 
software especially designed for Aruba 
Switch now to Celery Payroll and get 
the first 4 MONTHS for FREE. 


TRUCK Dl SERLIMAR TA KENTEL Y 
DAL AUTO Dl FAMIA PEGA CONTRA 







































2 


AWEMainta Diamars, 24 October 2017 


El a dura poco largo, pero 


Ainda prome cu e retira, Minster Richard 
Arends a cumpli na firma e ultimo decreto pa 
paga tur ex-empleado di SETAR 



COMO un di su ultimo actonan, Minister Richard Arends a firma ayera mainta, e ultimo de- 
creto pa paga e ultimo 60 ex-trahadornan di SETAR, kendenan mester a wordo paga. Manera 
ta conoci, na momento cu SETAR a lceda privatiza na 2003, a surgi un disputa basta largo. 
Unda como 90 empleado no a bay den SETAR N.V. y a surgi un disputa basta largo, caso tras 
di caso y tabata na maart aña pasa, Huez a dicta na fabor explicitamente pa 30 empleado, 
pero no a dicta p’e otro 60 empleadonan. 


E empleadonan aki tabata representa pa dos sindicato y tabata na december 2016, SEPPA 
hunto cu Prome Minister Milce Eman, Minister Mike de Meza y Richard Arends a yega na un 
acuerdo di principio cu tur e 90 empleadonan lo wordo paga n’e mesun manera, incluyendo 
e interes legal cu a core for di 2005. 

Mester a busca aprobacion di Parlamento pa paga tur e 90 empleadonan 
aki, y a haya esaki, unda a paga e suma di 2.5 miyon florin p’e 40 ex- 
empleadonan pero tambe mester a paga e otro ex-empleadonan. 

Como cu no ta SETAR ta paga, pero Gobierno, mester a haya aprobac- 
ion di Parlamento y asina mester a haya un espacio den Presupuesto, 
pa cual Richard Arends a gradici Minister di Finanza, mr. Angel 
Bermudez, kende a logra haya 4 miyon florin. 


Dia 4 di augustus ultimo, 
e prome grupo di (30) 
ex-empleadonan di SE- 
TAR a cobra nan parti, 
via di nan abogado y 
ayera mainta, Minister 
Richard Arends a firma e 
ultimo decreto pa por paga 
e otro 60 empleadonan. 
Berdad a proceso a tuma 
poco largo y pa final di e 
siman aki tur cuenta lo ta 
paga. Ta lceda ainda 2 per- 
sona, kendenan ta biba 
den exterior, cu Gobi- 
erno no tin nan datonan 
completo, y 4 heredo cu 
ainda mester haya un 
verldaring di erfrecht, pa 
por cumpli e pago n’e ex- 
trahadornan di SETAR. 


Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 

Truck di Serlimar ta kentel y dal auto di 
famia pega contra un etro truck di Serlimar 



DIALUNA mainta, algo prome cu 12’or, polis 
a haya diferente yamada di un accidente pisa na 
altura di e crusada di Wendy’s na Cura Cabay. 
Informacionnan tabata bisa cu tin truck di Serlimar 
envolvi y un auto di famia. 

Na yegada di polis, nan a constata cu 
ta trata no di 1, pero di 2 truck di Serlimar. 
Segun informacionnan cu a haya n’e sitio, un di e 
trucknan di Serlimar biniendo di noord a subi e cru- 
sada dal un auto di famia. 

E truck a lastra e auto di famia mande contra un otro 
truck di Serlimar cu tabata net eynan e momento ey. 
Pues e auto di famia marca Hyundai a keda net mey 
mey di e trucknan, caminda cu un di nan a keda wanta 
ariba e truck. Si e esey no a sosode, e lo a cay ariba 
e auto, un Hyundai Accent color blanco. 


Den e auto di famia tabatin dos persona di 
edad, y segun polis nan lo no ta dje grave ey. 
Ambulansnan cu a yega n’e sitio a hiba e chauffeur pa 
hospital, mientras e otro ambulans a lceda atendiendo 
e segundo ocupante. 

Por bisa cu esnan den e auto di famia tabatin nan 
angel wardador cuidando nan, pasobra si e otro truck 
no lo tabata eynan e momento ey, algo sumamente 
tragico lo a sosode. 

Vocero di Serlimarsr. Lionel Croes 


"Serlimar ta 
lamenta sucedido 
di accidente na 
Cura Cabay' 


AYERA dialuna a tuma lugar un accidente unda 
dos truck di sushi di Serlimar tabata envolvi hunto 
cu un auto particular. 

Serlimar ta un compania cu semper ta pone seguridad 
durante maneho di desperdicio como prioridad. No 
ta conoci ainda kico tabata e motibo di e incidente, 
pero ya caba Serlimar ta haci su investigacion y na 
mes momento lo warda raport di Polis prome cu saca 
un conclusion concreto di kico realmente a socede. 

"Serlimar ta lamenta e sucedido di 
accidente na Cura Cabay y ta tuma e 
incidente aki hopi na serio", 

vocero di Serlimar sr. Lionel Croes ta enfatisa. 

Sr. Lionel Croes ta amplia cu Serlimar tin un pro- 
cedura importante di seguridad cu ta tuma lugar na 
momento cu tur truck sali pa nan ruta. Tambe cada 
truck ta cumpli cu sistemanan di seguridad hopi halto 
unda cu si tin cualkier fayo cu e truck, e lo duna cu- 
alkier indicacion imediatamente. 

Investigacion ta sumamente importante y lo mester 
haci esald debidamento conhuntamente cu Polis di 
Trafico. Cualkier resultado cu wordo demostra pa 
medio di investigacion, Serlimar lo tuma tur paso 
necesario pa cu esald p’asina continua garantisa se- 
guridad na tur momento. 

Internamente Serlimar lo tuma pasonan tambe di 
precaucion p’asina tur trahadornan continua aplica 
seguridad durante trabou na tur momento, como 
tambe den trafico y maneho di truclsnan di sushi. 

“Serlimar ta desea pronto recuperacion n’e heridonan 
di e incidente. Tambe nos ta spera cu e tipo di inci- 
dente aki no bolbe ripiti”, sr. Lionel Croes ta finalisa. 
Serlimar ta pidi si tin cualkier testigo, pa por fabor 
tuma contacto cu Serlimar na 524.5080. 

CAMPAÑA pa elec- 
cion a caba, pero ga- 
ñamento si ta sigui y 
loke por wordo scucha 
den ultimo dianan den 
e proceso di formacion 
di un Gobierno nobo, e 
ta duna e impresion cu 
aki na Aruba tambe ta 
traha biña ya cu lidernan 
politico di dos partido 
cu ta bay forma parti 
di e coalicion nobo, ta 
bashando awa den biña 
tur dia, segun lider di 
fraccion di AVP, Marlon 
Sneek ta mustra. 

Den pasado lider di parti- 
do MEP, Evelyna Wever 
Croes a yega di produci 
un tabla den cual e ta 
mustra con partido MEP 
lo atende cu gastonan di 
personal di Gobierno ca- 
minda na varios ocasion 
el a presenta den confer- 
encianan di prensa. 

“E lider di MEP a mustra 
bon cla cu “7 ta costa me- 
nos cu 9” y aki Evelyna 
Wever Croes tabata referi 
n’e cantidad di Minister- 
nan cu Gabinete Mike 
Eman II tabatin y tabata 
un reaccion riba un pre- 
gunta di prensa con nan 
ta bay cubri e diferencia 
financiero cu e campaña 
di MEP pa baha edad di 
pensioen bek. 

Ald e lo para ora cu baha 
edad di pensioen di pueb- 
lo cu MEP a priminti 
den campaña, el a bisa 
cu MEP lo bay di 9 pa 7 
Minister cual e ora lo tin 
suficiente placa pa cubri 
e gasto aki. 


Na varios ocasion du- 
rante di campaña elec- 
toral e lider di MEP a 
sigura pueblo cu nan lo 
bay bek na 7 Minister 
y ta di spera cu e basha- 
mento di biña cu a bin ta 
tumando lugar, ta nifica 
cu e lo bay bek di 7 pa 9 
Minister, pasobra lo t’e 
prome mentira di e lider 
di MEP despues di elec- 
cion loke ta nifica cu loke 
el a priminti na pueblo, 
e lo no por cumpli cune 
como parti di su maneho. 

Ta di spera cu tur e awa 
cu nan ta bashando den 
biña ultimo dianan, lo 
nifica cu ya a cuminsa 
gaña pueblo, despues di a 
hiba un campaña di algun 
aña caba cual ta data for 
di 2013 ora cu Gobierno 
di AVP a dicidi di bay na 
9 Minister. 

Evelyna a mustra bon 
cla cu e fondonan cu e lo 
spaar cu e accion aki, lo 
produci suficiente placa 
pa cubri e gastonan di e 
fondonan di pensioen, 
pero awor nos ta ripara 
cu nan tin problema pa 
forma un Gobierno cu 
7 Minister ya cu mester 
cumpli cu tur hende. 

Ya nos ta mirando cu e 
lider di MEP lo no por 
cumpli cu promesa di su 
partido MEP na pueblo 
y lo ta na su lugar p’e 
ora e bin dilanti y splica 
pueblo di con e cambio 
di pensamento y vision 
aki y con ta bay paga e 
gastonan adicional cu e 
fondonan di pensioen lo 
wordo confronta cune cu 


Parlamentario Marlon Sneek 

Plan inicial di MEP pa bay 
di 9 pa 7 Minister ta bay 
bira di 7 pa 9 Minister bek 

Lo baha edad di pensioen manera priminti? 


e pensamento di MEP pa 
baha edad di pensioen. 

Ald ya caba pueblo por 
tuma nota con un lider 
politico prome cu el a 
asumi responsabilidad 
como Minister Presi- 
dente di nos pais, ya 
caba ta mustra 
di lo comete 
‘kiezersbed- 
rog’ prome 
cu el a logra 
na oficialisa 
su Gobi- 
erno di 
coalicion. 


Pa añanan largo Evelyna 
a cuestiona y critica e 
hecho cu Gabinete Mike 
Eman II a dicidi di bay 
over na amplia e Minis- 
terionan y a presenta 9 
Minister y a sigura pueb- 
lo cu MEP lo bay bek 
na 7 Minister asina cu e 
drenta Gobierno y awor 
prome cu el 
a drenta 
Gobier- 
no, ta 
mu s - 
t r a 


el a gaña pueblo cu e 
punto di principio aki cu 
e tabatin durante ultimo 
4 aña,” Parlamentario 
Marlon Sneek ta mustra. 




r 

Bin disfruta di e Toolfest di mas grandi 
riba isla cu entretemento y 

10% di deseuento ariha tur Power Tools 

Descuentoitan ta valido tambe riba 29 di october 

Rotaract Club of Aruba, 
Filomena College 
y ATECH Ta trece 
tecnologia y innovacion 
mas cerca nos hobennan 



DIABIERNA 2 7 di ldas di Filomena College 
october 2017, un total MAVO lo atende AT- 
di 65 alumno di examen ECH 2017. 



eC* 


S9 




Auto-Truck-Bus-Brommer 
Trailer 

RIIICS 

HCRMIUS 

RIJSCHOOL NV 

5943263 / 5826732 

Hermusrijschoolnv.com 



E meta di e excursion 
aki ta p’e hobennan por 
siña mas di e diferente 
“trends” den tecnologia 
y alabes inspira pa kisas 
sigui un carera den e 
ramo aki. 

Na 2015 jufr. Sue-Ann 
Ras, docente na Filomena 
College Mavo, hunto cu 
Rotaract Club of Aruba, 
a cuminsa cu e “Filomena 
Project”; un proyecto 
unda cada kwartaal Ro- 
taractors ta bin na Filom- 
ena y asina duna e alum- 
nonan di examen charla 
y conseho con pa prepara 
pa nan S.E y examen. 

E idea principal di e 
proyecto ald ta cu cada 
Rotaractors tabatin nan 
carera academico y esco- 
lar y tin tips balioso ora 
di studia. 

“E Rotaractors, no sola- 
mente ta duna tips ora 
di studia, pero como cu 
cada un tin un carera pro- 
fesional, nan ta inspira 
nos hobennan tambe pa 
sigui studia y cuminsa 
pensa mas serio tocante 
nan futuro,” jufr. Sue- 
Ann Ras a comenta. 

Filomena project tin 3 
aña caba y e aña escolar 
aki ta prome biaha cu 
Rotaract Club of Aruba, 
hunto cu Filomena y 
ATECH, lo hiba e alum- 
nonan di examen n’e 
famoso ATECH Confer- 
ence. “Nos di Rotaract 
Club of Aruba ta super 
contento pa por facilita 


esaki, como cu na AT- 
ECH e alumnonan aki 
lo haya oportunidad pa 
experencia tecnologia y 
innovacion di cerca, y 
asina haya inspiracion na 
un edad hoben pa sigui 
explora y busca un carera 
den e ramo aki,” Ben 
Maduro, Presidente di 
Rotaract Club of Aruba 
2017-2018 abisa. 

E idea fenomenal aki a 
lanta bek na augustus 
2017, unda cu Valerie 
Croes, Co-founder di 
ATECH y LivGroup, 
hunto cu Melanie Kelly, 
Manager di e departa- 
mento Strategy, Research 
and Planning na ATA, a 
haya invitacion di Rota- 
ract pa atende e “kick-off 
session” di e Filomena 
Project. 

N’e sesion aki ambos pro- 
fesional a duna e hoben- 
nan tips y motivacion pa 
studia y cuminsa un aña 
escolar exitoso. 

Durante e presentacion 
aki, Valerie Croes hunto 
cu Melanie Kelly a invita 
e hobennan pa atende 
ATECH 2017. 

“Ta importante pa nos 
hobennan compronde cu 
tin un cantidad di carera 
y oportunidad cu nan 
por sigui den e industria 
di tecnologia. E desar- 
oyonan den e mundo di 
tecnologia ta pasando 
asina lihe, cu mas lihe nos 
hobennan compronde 
esaki, mas lihe nan por 
“jump on the bandwag- 


on” y asina yuda nos isla 
sigui desaroya den ramo 
aki. Ta nan ta nos futuro” 
Valerie Croes, co-founder 
di ATECH a bisa. 

E aña aki ATECH lo tin 
10 workshop y 28 orador 
internacional (e exper- 
tonan mundial riba ramo 
di innovacion, entrepre- 
neurship y e-commerce) 
y alabes lo tin un lab 
“PL>Y” pa experimenta 
cu e ultimo tecnologia. 

Den e playground aki, 
esnan presente por traha 
un prototipo di nan ide- 
anan, y esaki e alumnon- 
an di Filomena tambe lo 
haci. Sigur un experencia 
unico pa nos hobennan. 
Banda di esald ATECH lo 
tin e diferente workshops 
y “keynotes” cu lo duna 
un amplio splicacion di 
trends mas nobo den 
mundo di marketing, 
crowdfunding, digital 
transformation, y mucho 
mas. 

Tickets ta obtenibel ai- 
nda riba www.atechcon- 
ference.com of na Co.lab 

Workspace na Dakota . 

Ariba e website di AT- 
ECH por haya mas infor- 
macion di e conferencia y 
workshops. 

Por sigui ATECH ariba 
www.facebook.com/AT- 
ECHConference of por 
download e app di AT- 
ECH riba Apple App 
Store y Google Play, gra- 
tis. 

Compcmicmcm innovativo na Aruba ta 
manda nan empleado ATECH conference 

Workshops di caliber, Startups international, Pl>y Lab, y mucho mas 



DIA 26 pa 28 di october 2017 lo tuma lugar, pa di 
tres aña consecutivo, e conferencia unico di tecno- 
logia y innovacion, ATECH, cu ta keda organisa pa 
profesionalnan local. E magno evento aki lo pone 
enfoke rib’e importancia di tecnologia den negoshi 
y bida diario pa un empresario. 

Varios compania na Aruba a inverti den nan em- 
pleado pa 3 dia di inspiracion, workshops y ‘learning’. 
ATECH atrobe lo trece varios speakers y investors 
internacional manera, John Henry di Harlem Capital 
Partners, Justin Hallsal di IBM, y Rosabell Illes, un 
profesional y artista local, pa forma parti di ATECH 
Conference 2017. 

Empleadonan lo conoce e ‘latest trends’ mundial den 
marketing, blockchain, internet of things, coding, 
e-commerce y mucho mas via varios workshops y 
break-out sessions. 

Segun un estudio hasi dor di Gallup Research, a 
resulta cu companianan cu dicidi di inverti den nan 
empleadonan su desaroyo, e chens ta mas grandi cu 
nan lo keda fiel cu e compania pa gran parti di nan 
carera profesional. 

Compania cu ta hasi esaki cu frequencia, ta compa- 
nianan cu ta wordo renombra den e lista di Fortune’s 
‘Best Companies To Work for List’, manera t’e caso 
di Google, Cisco y Adobe. 

ATECH Conference sigur lo bay ta un evento pa tur 
esnan cu kier sa kico t’e ultimo trends den tecnologia, 
innovacion, transformacion digital, pero tambe cu 
kier wordo inspira. 

Pa mas informacion tocante ATECH y nan Corporate 
Group Discount, manda un e-mail na info(a)atech- 
conference.com. 

Por sigui ATECH ariba www.facebook.com/ATECH- 
Conference of por download e app di ATECH riba 
Apple Store y Google Play gratis. 



27Xt > 


Cliente 

Parlamentario Marlon Sneek (AVP): 

Politi conan kier duna presupuesto supletor io 
un nificacion eroneo y sin sentido 



DEN e proceso di formacion di un Gobi- 
erno nobo, ta na su lugar pa aclaria observa- 
cionnan cu ta ser haci pa politiconan envolvi 
y caminda ta duna informacion incorecto 
na comunidad. 

Parlamentario di fraccion di AVP, sr. Mar- 
lon Sneek ta mustra cu ta na su lugar pa 
atende algun punto cu sigur ta colgando eyfo 
y ta importante pa hala liña stret y pone tur 
cos cla pa ningun hende duda of pensa cu 
nan por tuma comunidad haci chambon. 


“Nos por a scucha e hendenan aki papia 
riba presupuesto supletorio caminda ta ser 
mustra cu ainda falta presupuesto supletorio 
pa bin y ta mustra cu Gobierno di AVP lo 
a gasta di mas y un biaha mas ta cuminsa 
specula, crea un fantasma eyfo sin bisa 
pueblo ldco un presupuesto supletorio ta. 
Sigur ora cu nos mira e cuentanan anual cu 
a drenta caba despues di 2014 caminda nos 
a buta normanan cu nos ta bay cumpli cu 
nan, pa lolce ta nos debe en comparacion 
cu nos GDP, caminda unabes bo bin c’un 
presupuesto supletorio, loke cu por pasa 
den e presupuesto supletorio aki, talbes 
un proyecto cu no a wordo ehecuta, bo ta 
mira cu e placa ey no a wordo gasta of un 
caminda cu tabatin un overtime cual a 
tuma lugar caminda a gasta mas cu den 
e caso ald e luna of aña ey, bo por 
mira cu e placa ald ta bin bek 

Pero no tin cu lubida cu 
nos ta traha cu norman- 
an, loke ta nifica cu ora 
cu bin cu e presupues- 
to supletorio bin, 
esaki ta un presu- 
puesto cu ta bay 
keda neutral y 
por mira un ‘ver- 
schuiving’ di un 
post pa otro, pero 
bo no ta mira c’un 
Gobierno a gasta mas di 
locual el a presupuesta manera 
cu si tabata e caso cu a pasa den Gobierno 
di MEP. 

Di esaki tin prueba caminda nos a haya 
un ‘raming’ den e presupuesto di 2009 cu 
a wordo entrega dia 29 di october, un par 
di dia prome cu e Gobierno di Nelson 
Orlando Oduber a bay cas e tempo ey, ca- 


minda nos por mira e asinayama “financiele 
gevolgen” cu ta mustra lo siguiente: 

“Gelet op de omvang van de tegenvallers 
binnen zowel di kosten als de middelen 
sfeer, is het niet mogelijk gebleken om het 
toenemende financierings tekort zonder het 
aantrekken van aditionele financiele mid- 
delen, te kunnen compenseren.” 

Esaki a nifica cu mirando cu loke Gobi- 
erno di MEP presupuesta e tempo ey, e 
presupuesto fantasma cu nan tabatin, cu 
no a duna e placa cu nan a pensa cu lo bay 
duna y ta ser mustra cu mester ‘trek aan 
aditionele financiele middelen om tekunnen 
compenseren.” 

Na mes momento e raport ta mustra cu “het 
financiele tekort neemt per saldo met 97.5 
miljoen toe” loke kiermen cu na 2009 ora 
cu e presupuesto supletorio a bin Staten, e 
prome trabou cu mi persona a haya ora cu 
mi persona a drenta Parlemntario na 2009 
tabata un presupuesto supletorio cu a bisa 
cu nan tabatin 97.5 miyon florin cu Gobi- 
erno di MEP a gasta di mas sin cu nan ta- 
batin ‘dekking’ p’esaki y mester 
a bay over na fia. 


“Het financiele behoefte wordt 255 miljoen 
florin in plaats van 157.5 miljoen florin, 
pues el a bira 97.5 miyon florin cu nan a 
gasta y e ora nan a bin Parlamento, pasobra 
nos ta mira e nota cu Gobierno di MEP a 
entrega, cu ta mustra cu e tabata 1.189 bi- 
yon florin y nan a gasta oficialmente 1.209 
biyon florin, pues 97 miyon florin di mas a 
wordo gasta na 2009 y awor nan ta bin cu 
speculacion cu mester bay wak na unda a 
gasta e placa esaki, si lo aproba esald. 

Pues un biaha mas ta bin specula riba 
cosnan ridiculo caminda un presupuesto 
supletorio cu ta existi, cu no ta nada nobo 
y cu semper nos a uza den Parlamento di 
Aruba caminda na final di aña bo ta bin pa 
coregi bo presupuesto, caminda bo a uza 
un presupuesto y cu p.e. bo no tabatin e 
dekking p’esald, ta bin haci un cambio dor 
di e.o. bo tabatin un gasto y bo no a haci e 
gasto ey, e sumanan ey bo ta uza. 


Pero den e caso na 2009 nos por a mira cu 
nos ta papiando di un ‘overschrijding” ca- 
minda Gobierno di MEP a gasta 97 miyon 
florin mas cu loke nan a presupuesta. 

Ta tristo ora cu nos scucha e tipo di co- 
mentarionan cu ta bin dilanti, sigur dor di 
hendenan cu tin hopi aña den politica y 
kier hunga riba sentimento di pueblo 
y crea algo cu no ta existi,” Parla- 
mentario Marlon Sneek a mustra. 
Sr. Marlon Sneek a mustra cu den 
e cuenta anual di 2016 por hasta 
mira cu a sobra placa cu a resta dor 
di gastonan cu no a wordo haci pa 
Gobierno. 

Departamento di 
Aduana Aruba cu 
aviso importante 
pa importador 
di klapchi 



DEPARTAMENTO di Aduana ta hasi un su- 
plica urgente na tur comerciante cu ta importando 
container cu ldapchi, pa tene cuenta e cu e aviso aki: 

Tur comerciante y importador di ldapchi mester 
manda tur e papeleo na nan brolcer pa esakinan 
por hasi tur e tramitenan di declaracion (aangifte) 
na tempo, prome cu e container yega Aruba. 

Comerciantenan y broker mester tene bon cuenta cu e 
aviso aki pasobra, container di ldapchi cu yega Aruba 
y e declaracion (aangifte) no ta traha den sistema di 
Aduana, ta wordo tuma den beslag. 

Na momento cu e container sali for di waf pa bay 
Wela, e declaracion mester ta hinca den Asycuda, de 
lo contrario e inversion di ldapchi ta bay perdi. 

Banda di hasi e declaracionan na tempo, Depar- 
tamento di Aduana ta recorda tur importador pa 
manda documentacion corecto p’e proceso por cana 
su caminda sin ningun dificultad, y no wordo tranca 
pa culpa di e mesun importador, manera tabata e 
caso aña pasa. 



Johns®n 

notary services 


AUCTION 

ex. 3:268 Civil Code of Aruba 

THURSDAY 


OCTOBER 26, 2017 

On Thursday October 26, 2017, at 11 AM, at the Conference 
Room of the Chamber of Commerce, Irausquin Boulevard 10, 
Aruba, will be auctioned in public: 

1. A residential house locally known as: 

MABON24 

standing on a parcel of public land, 375 m2 in size, situated in 
Mabon in Aruba, as further described in cadastral measure 
document no. 149 / 1975. The lease rights expire on September 
1,2033. 

Starting price: Afl. 105.000,-- 

2. A residential house locally known as: 

CAYA FRERE BERNARDINUS 5 

standing on a parcel of public land, 660 m2 in size, situated in 
Santa Helena in Aruba, locally recorded as First Division Section 
N Number 938. 

The lease rights expire on July 9, 2051. 

Starting price: Afl. 190.000,-- 

3. A residential house locally known as: 

Auction notary: mr. T.R. Johnson 

• The auction is subject to the general conditions for foreclosure 
auctions and special auction conditions which will be determined by 
civil law notary T.R. Johnson. 

• The auction will take place by raising bids (in Dutch: “bij opbod”) and 
by decreasing bids (in Dutch: “bij afmijning”), in one session. 

• Seller has the right to not accept any bid, at his sole discretion. 

• Each bidder must be able to submit a bankguarantee issued by a 
reputable bank in Aruba to the amount of the highest bid increased 
with an amount equal to the auction costs. 

For more information: 

WWW.JOHNSONNOTARY.COM/AUCTIONS 

AHATA a organisa e tayer di MBTI 

Un tayer pa yuda 
compronde personalidadnan 
y preferenci anan den bida 
personal y na trabou 




e 

Li 

.* 

AHATA a organisa e tayer di “The Myers-Briggs Type 
Indicator” (MBTI), di cual ta haci uzo di e herment 
ald pa compronde tiponan di personalidad y preferen- 
cianan. E sesion aki a duna puntonan practico pa de- 
saroyonan personal y liderazgo. Tambe e herment aki 
ta contribui na guiamento mas efectivo, comunicacion, 
desaroyo di team, cambio di maneho, influencia, stress 
y troubleshooting. E oradornan p’e tayer ald tabata 
Esther Baaij Human Capital Consulting y Viviana 
Mc Donald Consultant di Deloitte Dutch Caribbean. 

Esther Baaij Human Capital Consulting di Deloitte a 
splica cu e tayer di MBTI ta ser uza pa individual y 
team compronde e diferente personalidad. Tambe si 
un persona conoce su mesun personalidad of di otro, 
nan lo por comunica y colabora cu otro mas miho pa 
asina reduci conflictonan. Asina aki tur por ahusta 
nan propio actitud y comunicacion p’e otro persona. 

E feedback cu e orador a ricibi tabata cu e partici- 
pantenan a haya esaki interesante y practico pa uza 
na momento cu nan a Sali for di tayer. Nan por haci 
uzo di e herment aki no solamente den nan bida pro- 
fesional pero tambe bida personal, esta cu nan famia 
y amistadnan. 

E balor añadi di e tayer aki tabata si un persona sa su 
tipo di personalidad, kico ta su forsa y debilidad y pun- 
tonan ciego, e tayer aki lo yuda na ahusta su manera 
di ta. Un persona cu ta traha den e sector turismo sa 
di delanta cu un turista ta bay haci algo pa irit’e, e ora 
e por haci algo pa ahusta su comportacion. E herment 
di MBTI ta pa tur hende, tur team y e no ta relaciona 
cu ningun sector. 

E tayer cu AHATA y Deloitte a duna tabata hopi 
interesante, asina Angelica Christiaans Resort Opera- 
tion Manager di Tropicana Resort & Casino a duna 
di conoce. E General Manager di Tropicana Resort & 
Casino Richard Roy a hiba henter e team di ehecutivo 
na e tayer ald. Durante e tayer aki nan a siña e dife- 
rente sorto di personalidad of con por anda cu otro. 
“Bo ta siña di bo mes prome, locual bo tabata pensa 
cu bo no tabata. IGermen bo no ta un tipo di persona 
asina”, el a sigui elabora. E participantenan mester a 
haci un test un siman prome cu e tayer a tuma luga y 
durante e tayer na momento di lesa e splicacionnan, e 
pensamento di Angelica Christiaans tabata cu e no ta 
un persona asina pero e ta. Su personalidad no tabata 
asina pero awo e ta asina. Pa cu esey el a haya cu e 
tayer tabata interesante. 

Tur informacion cu nan a ricibi no solamente por 
aplica esaldnan na trabou, pero tambe den bida per- 
sonal. “Pero na trabou bo ta pasa mas tempo y eynan 
bo ta trata cu hopi diferente personalidad”, el a sigui 
elabora. Cu e informacionnan duna durante e tayer, 
por yuda un persona compronde mas miho y tambe 
pa mira con e por maneha mas miho su trabou cu ta 
amplio. Awo e participante sa cu na trabou tal persona 
ta asina aki y e por acerca e persona di tal forma pa 
por haya e resultado final. 

Stephcm Daal t'e 
Presidente nobo di 
Cruz Cora Aruba 



DEN e reunion di directiva di Cruz Cora Aruba 
cu a tuma lugar recientemente, sr. Eddy Oduber a 
traspasa e funcion di Presidente di Directiva na sr. 
Stephen Daal. 

Eddy Oduber a eherce e responsibilidad aki for di 14 
di november 2013 y su termino di 4 aña ta yegando 
na su fin. Pa 4 aña, Eddy Oduber a dedica su mes n’e 
organizacion cu hopi entusiasmo y profesionalismo. 
E1 a traha hopi serca di e boluntario, semper teniendo 
nan bienestar na prome lugar. Eddy Oduber ta desea 
Stephan Daal hopi exito y ta sigur cu e tambe lo haci 
e trabou aki cu hopi dedicacion y responsabilidad. 
Eddy Oduber lo keda como miembro di directiva pa 
un Cruz Cora Aruba fuerte y paraat. 

(Riba potret adhunto: Sr. Stephen Daal asistiendo 
boluntarionan durante “Operation SXM” den luna 
di september) 

ATENCION! 

PARTICIPACION 

AWEMainta ta acepta publicacion di comuni- 
cado di prensa (press release) acompaña cu foto 
digital asumiendo cu e persona of e instancia cu 
a somete e comunicado di prensa pa publicacion 
tin derecho of autoridad pa publica of usa e 
material digital cu a ser somete pa publicacion. 

E presentacion di e comunicado di prensa pa 
publication den AWEMainta ta ensera cu e 
persona of instancia ta asegura cu e tin derecho 
of autoridad pa publica e material digital y cu 
e ta acepta sin ningun reserva pa indemnifica 
y proteha AWEMainta por completo contra di 
cualkier demanda of causa pa daño y prehuicio 
cu ta ser alega contra AWEMainta pa motibo di 
cualkier violacion di derecho di autor, cualkier 
otro derecho intelectual of otro derecho civil of 
contractual. 

Gerencia 


Johns©n 

notary services 


AUCTION 

ex. 3:268 Civil Code of Aruba 

THURSDAY 
OCTOBER 26, 2017 

On Thursday October 26, 2017, at 11 AM, at the Conference 
Room of the Chamber of Commerce, Irausquin Boulevard 
10, Aruba, will be auctioned in public: 

1. A residential house locally known as: 

PAPILON z / n 

(under construction) 

standing on a parcel of public land, 811 m2 in size, situated 
in Papilon in Aruba, as further described in cadastral 
measure document no. 85 / 2012. The lease rights expire 
on March 26, 1,2074. 

Starting price: Afl. 166.000,-- 


2. A residential house locally known as: 

DE VUYST 69-A 

consisting of a parcel of public land, 213 m2 in size, situated 
at San Nicolaas in Aruba, as further described in cadastral 
measure document no. 58 / 2003. The lease rights will 
expire on December 7, 2065. 

Starting price: Afl. 87.000,-- 
Auction notary: mr. T.R. Johnson 


• The auction is subject to the general conditions for foreclosure 
auctions and special auction conditions which will be determined 
by civil law notary T.R. Johnson. 

• The auction will take place by raising bids (in Dutch: “bij opbod”) 
and by decreasing bids (in Dutch: “bij afmijning”), in one session. 

• Seller has the right to not accept any bid, at his sole discretion. 

• Each bidder must be able to submit a bankguarantee issued by a 
reputable bank in Aruba to the amount of the highest bid increased 
with an amount equal to the auction costs. 



For more information: 


WWW.JOHNSONNOTARY.COM/AUCTIONS 

Cuerpo Policial Aruba ta comparti tipnan pa preveni ladronicia of atraco den cas 

Polis a facilita charla riba prevencion di crimen na grupo di 60+ 



CUERPO Policial di Aruba hopi biaha ta 
organisa charlanan na scol of gruponan cu 
ta pidi pa elabora riba topico di prevencion. 
John Larmonie di e Departamento di Co- 
municacion, Informacion y Prevencion di 
Cuerpo Policial Aruba a tene un charla na 
Centro di Bario Savaneta pa un grupo di 
60+. 

E1 a expresa cu e grupo di 60 plussers a 
acerca Cuerpo Policial Aruba y a pidi pa 
duna un charla riba prevencion y special- 
mente pa preveni ladronicia na cas. 

Esaki ta un tema cu n’e momentonan aki ta 
hopi actual y specialmente nos grandinan 
mester di esaki. A ripara cu den e ultimo 
añanan den comunidad tin un par di indi- 
viduo a haya ta bon pa ataca nos grandinan 
den nan cas. 

Ta asalta y ataca e habitantenan, cu mayo- 
ria bes ta indefenso. No necesariamente e 
persona mester tin hopi placa pa nan atak’e, 
ta djis ataca pa bay cu un tiki placa mes di 
su pensioen. 

Kico cu nan haya sea ta 100 florin of 200 
florin, nan ta bay cune. 

John Larmonie a subraya cu ta importante 
pa lceda den comunicacion constante cu 
pueblo, specialmente esnan grandi. Asina 
por siña nan con pa proteha nan mes, pa 
no confia hende, pasobra criminalnan ta 
probecha di esald. 

Segun ta instrui y siña nan, ta haci esaki 
den un forma dibertido. John Larmonie a 
splica cu ta sinta combersa cu e grandinan 
y tambe ta pone nan hari. 

Tambe ta siña nan algun tecnica simpel con 
nan por haci nan cas mas sigur, p’asina nan 
tambe por sinti nan mes mas sigur den nan 
propio cas. 



Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

Den cuadro di IPA su Dia Publico 4 di november benidero 


Pasantia internacional n # e 
ciudad cu nunca ta drumi! 




UN parti esencial di e programa 
di IPA t’e pasantia internacional 
(buitenlandse stage) cu e studi- 
antenan mester cumpli cu ne den 
cuadro di e curiculo di e estudio. 
Meta principal di e pasantia ta 
p’e studiantenan conoce cultura 
y sistema di enseñansa diverso, 
desaroyo profesional y personal y 
pa trece inovacion specificamente 
riba tereno di Desaroyo Sosteni- 
bel den ensenañsa na Aruba. 
Justy Lopez, graduado di 2017, ta 
conta con el a experiencia su pas- 
antia internacional na New Yorlc. 

“P’e parti di e programa di IPA 
yama Perspectiva Mundial, nos 
mester a haci un pasantia interna- 
cional. Cu un grupo di 9 studiante 
nos a biaha pa New York pa haci 
nos practica n’e ‘Ciudad cu nunca 
ta drumi’. 

E biahe pa New York a yena nos 
cu hopi inspiracion pa loke ta 
trata enseñansa duradero y asina 
duna nos un otro bista di e fun- 
cion di maestro. 

Nos a haci nos practica un luna 
largo n’e prestigioso NYU Sten- 
hardt University. 

N’e Universidad ald nos a siña 
e.o. con pa traha material di les 
di desperdicio y asina siña e alum- 
nonan e balor y importancia di 
naturalesa. 


Tambe nos a trata e tema uzo di 
tecnica moderno den enseñansa. 
Nos a bishita Lenox Hill, un scol 
na New York cu ta brinda mas 
posibilidad na ambos alumno y 
mayor. 

E ldasnan di e scol tin un mae- 
stro y dos asistente. Dor cu tin 
mas personal disponibel, tin mas 
atencion pa muchanan cu tin 
problema social. 

E scol ta duna diferente curso na 
mayornan, p.e. mayornan cu ta 
pasa dor di problema financiero. 
Lenox Hill ta un scol cu sigur nos 
por sigui nan ehempel na Aruba. 

Locual cu sigur a keda den mi 
mente, ta e mentalidad encuanto 
enseñansa duradero, cu e enfoke 
riba futuro y cu e implementacion 
di e asistencia tecnico moderno. 
Mi experiencia cu e pasantia inter- 
nacional tabata magnifico y hopi 
educativo; mi lo kier bay New 
York bek sigur.” 

IPA ta invita particularmente 
henter e comunidad di Aruba pa 
asisti na su Dia Publico p’asina 
sera conoci cu nos instituto en 
general y e ambiente estudiantil 
en particular, conoce nos facili- 
dadnan y tambe pa haya informa- 
cion di loke IPA ta haci. 

IPA ta invita tur studiante di 
HAVO, VWO, EPI y tur otro 
persona interesa pa cuminsa un 
estudio pa maestro pa asisti n’e 
Dia Publico aki dia 4 di november 
2017. 

IPA su Dia Publico lo ta di lOor 
di mainta te 2or di atardi. Du- 
rante e Dia Publico ald lo duna 
informacion general di e estudio 
di maestro pa Enseñansa Prima- 


rio, Movecion y Salud, Bachelor 
Papiamento, Bachelor Hulandes, 
Bachelor Ingles, Bachelor Spaño 
y Master Educational Needs. 

Banda di esaki lo tin presentacion 
di proyecto di studiante y exposi- 
cion di e diferente areanan di 
formacion di e estudio di maestro 
pa haya un mihor bista riba kico 
e estudio ta ensera. Naturalmente 
lo tin oportunidad pa inscribi 
como studiante p’e estudio pa 
maestro di Enseñansa Primario, 
Movecion y Salud, Bachelor Pa- 
piamento Bachelor Hulandes y 
Master Educational Needs. 

Pa por inscribi na IPA mester trece 
e papel di registro civil (papel di 
AWG 5,-), si a gradua caba copia 
di diploma di sea HAVO, VWO 
of MBO nivel 4. 

E gastonan di inscripcion ta AWG 
75,-. Banda di esald tur persona 
cu ta interesa den Bachelor Ingles 
y Bachelor Spaño por pasa IPA 
pa ricibi informacion y yena un 
formulario di interes. Tambe lo tin 
un ‘Food ScBake Sale’ organisa pa 
nos propio studiantenan. E benta 
di cuminda aki tin como meta pa 
recauda fondo p’e studiantenan 
di aña 3 cu pronto lo biaha pa 
exterior pa nan pasantia interna- 
cional. 

Di e manera aki IPA ta brinda 
henter Aruba un dia special di 
orientacion, yen di informacion 
y actividad. 

Pa mas informacion por tuma 
contacto cu Studenten Services 
na 524-3100 of por bishita nos 
pagina di facebook ‘Instituto 
Pedagogico Arubano’ of nos web- 
site www.ipaaruba.com. 


Servicio pa 
Comunidad 


- Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas.584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

St. Anna 

Pariba di Brug: 

San Lucas 


Dokter na Warda 


Pabou di Brug: 
Pariba di Brug: 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 


Cas Editorial 


flui 

* Media 

Ihrni-T! 

The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 
CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 

Nochi di Baliadornan di FMTB 



FUNDACION Movemiento ta bida (FMTB) kier 
anuncia na tur e fanaticonan di bon fiesta cu e aña 
aki, riba diasabra dia 11 di november, ta celebra e di 6 
Fundraising “Nochi di Baliadornan” den Renaissance 
Covention Center, for di 8’or te cu l’or. 

Manera tur aña, e fiesta aki lo hiba bo bek den tempo 
y laga bo pasa un anochi inolvidabel. 

FMTB a tene cuenta cu tur hende y a baha e prijs di 
entrada te na Afl 50,00 pa persona, dunando asina 
bek na tur esnan cu semper a yuda nos, yuda otro. 

Lo bay tin 3 banda fuerte cu lo demonstra cada uno 
loke nan tin aden y specialmente con bon nan por 
laga bo balia, canta y goza. 

The Strangers y The New Tramps lo t’ey presente 
pa hiba tur hende den trance formal gozando di e 
añanan 60 te cu 90. 

Ban bek den tempo di Shindig y Flower Power. 
Temponan dushi di Aruba unda fiestanan tabata 
cuminsa diadomingo merdia 2’or. 

Ken no ta corda e fiestanan den Club Surnam, Club 
Orquidia, Bonaire Club, Eagle Club, Strand Hotel y 
hopi lugarnan mas rond di Aruba, unda e teenagers 
tabata goza. 

P’e aña aki FMTB a haya e top artista di Corsou, 
Edsel “Payo” Juliet cu su Banda Loca, cu a copera y 
a disidi cu e lo bay duna e anochi aki un extra swing 
cu su cancionan conoci di tur tempo, manera Dale 
cu Awa, Ata e fiesta ta bai cuminsa, Bo no ta bira 
bieu, y awor el a caba di lanza su ultimo produccion 
‘Respeta Cultura’. 

Ambiente lo ta bay tin diasabra anochi dia 11 di 
november den Renaissance Convention Center, cum- 
insando for di 8’or te cu l’or. 

Un bataya fuerte di e bandanan, caminda nos tur lo 
pasa un anochi sumamente agradabel topando amigo 
y amiganan di e tempo ey. 

Busca bo carchi na Cliffix, Cas di Cultura, Precious 
Anardey y na oficina di FMTB na IBISA. 

Corda cu entrada ta limita, dus cumpra bo carchinan 
na tempo pasobra e fiesta aki no ta bay wordo ripiti. 
Por reserva mesa tambe na nos oficina na tel 5868651, 
5942546y5930854. 

Bailamento ta sumamente bon pa tur hende, asina ta 
no keda cas pa otro conta bo con dushi nan a pasa. 


Website: 

w w w. a wem ain ta. co m 


4B 




Facebookr 

www. facebook. c om/a wemai n ta 


E-mail: 

notida @ awemainta. com 


Teb Fax 

5S3-I400 


5S3-1444 



AWE 

Maintal 


#1 online 

Proyecto CEC pa hobennan di scolnan secundario fundacion centro 

Famia Piedra Plat, cu cop- 
eracion di Samenwerk- 
ende Fondsen y CEDE 
Aruba, ta continua cu e 
proyecto “Centro di Edu- 
cacion Creativo” (CEC). 
Esaki ta un proyecto tra’i 
merdia pa hobennan stu- 
diante di scol secundario. 
E orario lo ta di 2’or pa 
6:30 di atardi, riba dialu- 
na, diaransony diahuebs. 

CEC lo ofrece e hoben- 
nan Mediatheek cu uzo 
di Internet pa estudio, 
copier machine, uzo di 
materialnan disponible, 
espacio pa studia/lesa, 
etc. 


Tambe lo brinda huis- 
werkbegeleiding, les di 
musica (por ehempel; 
guitara, bass guitar, key- 
board, drum, cuarta), les 
di schilder, obra di man, 
les di cushina, sport y 
gym. 


E prijs di e tra’i merdia 
aki lo ta Awg 100,00 pa 
luna, y pa inclui un ‘light 
lunch’ e lo bira Awg.125 
pa luna. 

Nan ta un entidad cu ta 
asisti hobennan den nan 
formacion y desaroyo, 
escolar y artistico. 

Lider di e proyecto ta 
Verna Croes y nan cor- 
dinador ta sra. Cathy Fi- 
garoa, hunto cu un team 
di persona boluntario, 
dynamico y profesional. 

Si abo como mayor ta 
buscando un lugar sano 
y creativo pa bo yui, bo 
por pasa personalmente 
na nan centro cu ta situa 
na Piedra Plat #50. 

Tambe por tuma contacto 
via e-mail: centrofami- 
app@gmail.com of tele- 
fon: 5855544/5687449 
/5834631. 

Quota Aruba contento cu Gobernador Alfonso 
Boekhoudt a acepta nan invitacion 



QUOTA International di Aruba tabatin e 
gran honor cu, Gobernador señor Alfonso 
Boekhoudt, a acepta pa haci e Proclamacion 
pa oficialmente inaugura e “Siman di Kibra 
Silencio” 


16 october 2017 pa 21 october 2017. 

Riba e potret di robez pa drechi: Mari- 
ela Nava-Figaroa: Service Director; Gladys 
Henriquez: persona cu a inicia e club 30 


aña pasa; Ivy Simon-Hernandez: Vice Presi- 
dente; sr. Gobernador Alfonso Boekhoudt; 
Laurel Romijn-Pope: Presidente y Noris van 
Lis-Donata: Miembro cu a inicia e “Siman 
di Kibra Silencio”. 




-Mainta 


AWEMainta e unico corant 
completamente digital 

* Ricibi AWEMainta tur dia den bo inbox 

Manda bo email na: noticia@awemainta.com 

* Haya noticia y edicionnar^jji 
AWEMainta riba nos'weosi’te! 

www.awemainta. com 

* Like nos riba nos Facebook 

www. facebook. com/awemainta 



Tel: 583-1400 Fax: 583-1444 Adres: Margrietstraat #3 

Presidente di ATIA, Ronald van Trigt a reuni cu Prome Minister 
saliente Mike Eman y Minister saliente Richard Arends 



E siman cu a pasa, presidente di ATIA Ronald van Trigt, hunto cu 
director di ATIA, Michelle de Groot, a reuni cu Prome Minister 
Mike Eman y colega Minister Richard Arends, encarga cu asuntonan 
economico di Pais Aruba. E reunion a bay den bon ambiente y a 
subraya un bes mas e necesidad pa gobierno tin un relacion sano y 
di respet mutuo cu gremionan tanto comercial, sindical of social. 

Despues di e encuentro, Prome Minister Mike Eman a bisa cu ta 
“importante pa nos, cu institutonan y organisacionnan den nos 
comunidad, cu a traha hopi di cerca cu gobernacion di Pais Aruba, 
cu cada un den nan forma a asumi responsabilidad tambe pa futuro 
di Aruba. Y sigur, ATIA ta un di e institutonan den e proceso di e 
Dialogo Social cu nos a hiba caminda na momento cu nos a drenta 
gobernacion na 2009.” Sr. Eman a splica cu e tempo ey a haya e isla 
financieramente den un situacion sumamente dificil. Economia di 
Aruba tabata den recesion, Aruba su refineria tabata cera, turismo 
tabata abou, Banco Central a alerta e tempo ey cu e fondonan di 
pension tabata na rand di bancarota. E perspectivanan, segun Prome 
Minster ta splica, tabata sumamente negativo na 2009. “Nos a lora 
manga di camisa y cuminsa traha y nos a envolvi tur e gremionan 
den e proceso ey,” sr. Eman ta enfatisa. 

E cooperacion conhunto di gobierno y gremionan a habri pa un 
plataforma pa discuti y dialoga riba temanan importante pa Aruba, 
su economia, finansas y siguridad entre otro. Sr. Eman: “Nos a logra 
mas di ocho acuerdo di Dialogo Social y semper den e proceso ey 
ATIA tabata un di e institutonan hopi constructivo cu ta bin cu 
idea cu ta yuda pensa, no unicamente riba e interes di esnan cu ta 
doño di trabou, pero tambe riba e interes general y con por pone 
tur e retonan di Pais Aruba den un contexto cu tur hende mester 
bay dilanti.” 

Prome Minister Eman a bisa cu, “esey ta algo cu nos a aprecia. Mi 
mes a dirigi e reunionnan ey durante hopi dia, hopi anochinan largo, 
e encuentro di dialogo cu sindicato, cu gremionan comercial y cada 
bes na final nos tabata yega na acuerdonan cu despues a wordo 
ehecuta. Awe si bo wak bek riba tur e cambionan cu tin na Aruba, 
cu e fondonan di pension a wordo sigura, cu finansas a wordo sta- 
bilisa, cu economia ta creciendo, cu nos tin un refineria atrobe, cu 
turismo ta creciendo, cu nos a reparti e prosperidad di nos pais.” 

Un logro importante cu a sali di Dialogo Social tabata relaciona cu 
prijs di awa y coriente. “Cu cooperacion cu institutonan comercial 
y sindical na momento cu nos a bin cu tarifanan nobo pa awa y luz, 
nos a logra nan apoyo tambe pa por a bin cu tarifanan caminda cu 


e prijs di awa a wordo reduci, pero parcialmente tambe pa subsidia 
e reduccion di prijs di coriente, tur esakinan tabata forma parti di e 
proceso di dialogo cu nos a hiba y esey a pone cu Aruba su politica y 
su gobernacion, no unicamente tabata tin e stabilidad di 1 gobierno 
y un coalicion cu no ta basa riba partido politico, pero un coalicion 
den comunidad, coalicion cu gremionan sindical, comercial, social 
hunto cu un gobierno cu tabata tin un fraccion di 12 y despues di 
13 asiento den parlamento.” 

E coperacionnan ald a crea un stabilidad grandi, caminda cu bo 
tabata tin un gobierno cu un stabilidad grandi di sosten den par- 
lamento, pero banda di esey tambe un aporte y un participacion 
hopi amplio den comunidad di e gremionan cu nos envolvi den 
henter e proceso. Y p’esey semper nos a aprecia e dialogo y nos a 
hay’e importante pa awe por a expresa na nan tambe cu nos a yega 
na terminacion di Gabinete II, cu nos a aprecia e contribucion cu 
ATLA a duna nos e tempo ey y esey ta locual nos lo expresa tambe 
na tur e otro gremionan comercial y sindical cu nos lo ta invitando 
den e dianan aki pa hiba e combersacion di analisis aki, pero tambe 
di gratitud na locual e organisacionnan aki a aporta na e progreso 
di Aruba durante e ultimo 8 añanan.” 

Di su banda, mr. drs. Richard Arends, Minister di Economia di Co- 
municacion a splica cu “mi por bisa cu nos tabata tin un cooperacion 
hopi estrecho y hopi productivo. Pa loke ta trata e ultimo aña nos 
a logra haci hopi cos. Yena e bashi di informacion cu tabata existi 
den negoshinan, specialmente na e negoshinan chikito, empresari- 
onan hoben, empresarionan nobo, pa guia nan, yuda nan wak kico 
ta e tur e rekisitonan cu bo tin mester pa ora di haci negoshi.” E 
minister encarga cu economia di Aruba a sigui splica cu tambe a 
cuminsa prepara e ‘roadmap’ pa modernisacion di Aruba su sistema 
di pago unda cu ATLA, como sector priva tin un rol hopi importante 
pa hunga aden. “E acceso na financiamento ta algo cu ATLA a bin 
ta trece dilanti ultimo añanan, te cu nos a logra aña 2016 trece e 
instituto Qredits aki na Aruba cu ta duna micro-financiamento y 
asina nos a pasa den hopi temanan, obviamente gradiciendo nan 
pa e cooperacion cu nan a brinda na gobierno, na e cooperacion cu 
nan a brinda na Gabinete Mike Eman, pero tambe na mi persona 
como minister di asuntonan economico.” Aunke cu despues di e 
gobernacion aki, sr. Arends lo ta den un otro funcion, e ta splica cu, 
“nos lo sigui tambe den e dialogo, sigui den un dialogo constructivo 
pa loke ta trata progreso di nos isla.” 

Presidente di ATLA a splica cu nan semper ta cla pa asisti cualke 
gobierno y dia cualkier signatura, pasobra cu “comercio y bienestar 
di nos Pais ta bay man-den-man, ta cosnan cu bo no por ‘koppel- 
nan’ los for di otro. IGermen, nos mester tin un comunidad cu ta 
vibrante, cu ta saludabel, laga nos bisa, economicamente, pasobra 
sin esey economia no ta draai.” 

Referiendo na e logronan di Dialogo Social, sr. Van Trigt a bisa 
cu, “naturalmente, pa gremio comercial, sigur, tabata importante 
pa nos por a vocifera nos opinionnan na un manera structura, cu 
nos por a haci esey specialmente durante e Dialogo Social. E Dia- 
logo Social, tabata un plataforma hopi importante, na unda cu e 
vision y e promocion di cierto topiconan a wordo promovi. Y esey 
no semper ldermen cu bo ta promove tur loke ta importante pa 
comercio, pero bo ta pone e bandera di Aruba na cierto momento 
riba mesa pa bo promove loke ta miho pa Aruba.” 







AWEMainta Diamars, 24 October 2017 



Kiebro y ladronicia den dos kiosko den havenstraat 









DIALUNA den oranan di marduga, 
presencia di polis ta wordo pidi na dos 
kiosko den Havenstraat pa motibo di 
kiebro y ladronicia. 

Na yegada, polis a nota cu e dos kios- 
konan cu ta keda pazuid di e parkinglot 
di Kong Hing, a ricibi bishita di ladron. 
Aparentemente lo ta trata di adic- 
tonan ambulante kendenan lo a kibra 
y drenta horta den e kiosko di Lotto, 
Nancy Lottery, y tambe den e Kiosko 
cu ta bende souveniers, Gift to go. 

Polis a topa cu e fannan di e lugarnan 
benta patras di e ldoskonan. 

Polis a purba haya contacto cu e 
doñonan di e kioskonan pero no tabata 
posibel pa yega den contacto cu nan, y 
a dicidi di cera e kioskonan mas mihor 
cu ta posibel. 

Den oranan di mainta, na momento 
cu e doñonan yega, nan mes lo nota 
cu nan tabata victima di kiebro y la- 
dronicia. E doñonan lo por haci un 
denuncia y entrega un lista di tur loke 
a wordo horta. 

Un biaha mas Trupial Kleuterschool lo tene su caminata 


NA prome lugar nos kier gradici tur cu a participa ba nos caminata 
di aña pasa. 

Comision di Mayor conhuntamente cu e maestranan di Trupial 
Kleuterschool kier invita pueblo di aruba p’e caminata di e aña aki. 


Nos tin pashashi pa Miami, cellphone, tablet, varios voucher pa 
restaurant, gift certificate pa shop, pedicure, bon di gasoline, mani- 
cure, pald di malta, safari tour. 

Total nos tin 40 premio 


Nos ta organisa un caminata pa recauda fondo pa nos scol. Na 
prome instante nos tabatin otro meta pero tin un situacion mas 
urgente a presenta cual nos a cambia e meta. 

E meta di e caminata e aña aki ta pa recauda fondo pa drecha 8 
computer den nos computer local. Ya cu esey ta mas cu mitar di 
nos computernan cu ta daña cu nos mucha nan ta uza diariamente. 
Computer ya no ta un luho mas sino un necesidad, pa 
nos muchanan sa con pa uza un computer debidamente. 

E caminata aki ta tuma lugar diasabra 4 di november 2017 y ta 
sali 5.30pm for di Hulpbestuurskantoor Santa Cruz y lo termina 
mesun caminda. 

Lo pasa den Santa Cruz, Kas Ariba, Urataka, Picaron, Warawara 
y caba bek den Santa Cruz. 

Ta bay tin dos opcion di ruta, uno largo di 5km y uno mas cortico 
special pa nos muchanan, asina full famia por bin core of cana y 
pasa un rato ameno y aporta na nos scol. 

E ruta mas chikito di mucha lo tin blaas n’e palo nan di lus pa 
indica e ruta. 

Riba ruta largo y e ruta chikito lo tin un post di awa. 

Pa 5 pm lo cuminsa cu un zumba warm up. 

Registracion ta cuminsa 4 pm. 

Mester registra pa ricibi un ticket pa participa den e tombola pa 
asina tin chens di gana un di e tremendo premionan. 

Si bo no por bin cana no ta nada, por lo menos bin regis- 
tra bo ticket ya bo por gana un di e tremendo premionan. 
Ademas di cana pa un bon causa, na final di e caminta ta rifa e 
premionan. 


Un danld di curason n’e comerciantenan cu a aporta na nos cami- 
nata cu nan premionan. 

Danld na: TGI Fridays, Giselle Department Store, Malta Balashi, 
Beauty Nail Bar Aruba, Aruba Airlines, Mya Simia, Wayaca Ser- 
vice Station, Crown Aruba, 1-87 Aruba, Backstage/Footfit Salon, 
Screaming Eagle Restaurant, K&G Boutique, Do it Center, ABC 
Tours, Glitz Casino, Divi Beach Resort y Setar. 

Tickets ta obtenibel cerca tur mayor di e alumnonan na nos scol y 
tambe serca tur e maestranan. Tambe por haya ticket na Trupial 
Kleuterschool mes. 

Por yama scol na 5852250 entre 8 am y 1 pm. 

Por like nos Facebook page, Trupial Kleuterschool Recauda Fondo, 
pa bo por keda up to date cu tur informacion di nos caminata. 
Pueblo di Aruba cumpra bo ticlcet pa solamente 5 florin y aporta 
na nos scol, y ban cana diasabra dia 4 di november pa yuda nos 
scol, Trupial Kleuterschool. 


Trupial Kleuterschool 
.Jtecauda Fondo 



Aruba a conoce su miyonario nobo 

Danki na Lotto, E Loteria di Aruba. 



SRA. Yolanda N.N. a pasa ayera mainta numa na 
oficina di Lotto, pa busca e premio miyonario di 
1.5 miyon florin, di Mini Mega cu su Mega Plus 
cu el a gana 29 di september, 2017, cumprando 
na Luclcy Angel. 

E diadomingo despues di e gran sorteo el a haya 
sa cu e ta e ganadora absoluto di Mini Mega cu su 
Mega Plus y a bay bisa su yui muher prome cos. 
Pa motibo cu tabatin bishita na cas a dicidi 
pa warda poco prome cu busca e premio. Sra. 
Yolanda lo hasi bon uzo di e suma aki pa su pen- 
sioen, algun proyecto cu tin pendiente y sigur pa 
comparti cu su bunita famia. 

Awe nochi tin otro sorteo di Mini Mega cu su 
Mega Plus. Cumprando Mini Mega su so, pa 5 
florin, bo por gana 310 mil florin. Agregando 2 
florin aserca, bo por gana 100 mil florin extra. 
Pues e total ta bira 410 mil florin, cu por ser gana 
awe nochi cu 7 florin. 

No CMB 

Banco tambe ta ofrece pakete 
di retiro, pero nada obl gatorio 


CMB 


HARIBRFAN MFRCANTILF. BANK 


AYERA den EXTRA nos por a tuma nota di un publicacion, cu ta papia di 
un banco local, masha renombra na Corsou, lo ta reduciendo su personal cu 
VUT. Segun e publicacion e cantidad di retironan ta birando preocupante. 
Maslce cu EXTRA no a menciona nomber di e banco y a limita na bisa cu 
ta un banco renombra na Corsou, tur hende sa cu ta MCB. 

Como tal for di Corsou, nos a ser pidi pa averigua si e empleadonan di CMB 
tambe ta hayando pakete di retiro, mescos cu e empleadonan di MCB. 

Na Aruba, CMB tin pakete di retiro, pero no ta papia cu e ta obligatorio. 
E ta boluntario, y specialmente si tin empleado cu falta p.e. 3 pa 4 aña pa 
baha cu pensioen, nan por aplica p’e pakete. 

E retiro na CMB ta minimal te awor, pasobra manera menciona, e no ta 
obligatorio. Y esnan cu haci uso di pakete, e banco sa di no re-emplaza 
ningun di e trahadornan aki. Ademas, cu modernisacion, digitalisacion, ta 
haci cu CMB ta sigui duna su servicio di semper y cu menos hende. 


BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 23 Oct, 2017 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.39 

1.41 


1.43 

Zwitserse frank 
(per 100) 

CHF 

180.34 

181.06 


181.86 

Pond sterling 

GBP 

2.28 

2.33 


2.39 

Japanse yen 
(per 10.000) 

JPY 

155.10 

156.52 


158.09 

EURO 
(per 100) 

EUR 

207.20 

209.10 


211.20 

Deense kroon 
(per 100) 

DKK 

27.11 

27.83 


28.63 

Noorse kroon 
(per 100) 

NOK 

21.26 

21.98 


22.78 

Zweedse kroon 
(per 100) 

SEK 

20.67 

21.39 


22.19 



Inauguracion di monumento 
y imagen di "Inmaculada 
Curason di Mama Maria". 

Procesion grandi dia 29 di october proximo 



PASTOR Jairo Maduro hunto cu comision 
di e Monumento di “Inmaculada Curason 
di Mama Maria” ta invita tur paroldano, e 
pueblo di Dios y tur debotonan di Maria, y 
tur misionnan, pa un procesion pa diadomingo 
dia 29 di october. 

Dia di e procesion lo instala e imagen di Mama 
Maria. 

Pa 5:15 di atardi e procesion ta sali for di 
p’abou di misa Inmaculada Concepcion. 

Ta pasa p’ariba di Colegio San Hose bay te na 
caminda grandi. 

E ta sigi na man robes te na retonde di Plaza 
Betico Croes. 

Ta sigi cana, na nos man robes, drenta rib’e 
parkeerplaats p’ariba di misa. 

Ta invita tur mucha di scol, tur cu a ricibi cu 
nan pañanan bunita, cana como yiunan di 
Dios den e procesion p’e Mama Celestial. 
Tur hoben bin cu nan ldas of nan team di de- 
porte, cu nan famia, pa hiba e imagen na su 
luga nobo mey mey di parokianonan. 
Muchanan di “Ministerio Amigonan di Hesus 
Y Maria” ta bin cu un rosario grandi traha di 
flornan, por bin cu bo vaandel, cu orguyo bo 
ta cana su tras y lder sigui su ehempel, of bin 
cu potret di bo Ministerio. No bin cu ningun 
imagen. 

Diadomingo atardi 29 di october pa 5:15 or, 
n’e momento cu Vicario Andres cu ayudante, 
ta instala e imagen den e monumento y ta 
hiba palabra pa tur presente. 

President di Comision, sra.Vilma Kelly, lo 
duna palabra y tur fielnan hunto cu Pastornan, 
lo resa e Consagracion segun e oracion. 

Santo Sacrificio lo sigi despues den misa In- 
maculada Concepcion. 

Vicario y tur pastornan y comision ta gradici 
boso pa asisti n’e procesion y Santo Sacrificio 
di misa. Danki di antemano pa boso asistencia. 

Reglanan pa partidpa pa Best Foto Shot 



DESPUES di basta aña nos ta bolbe bin bek cu e Best Foto Shot 
na Best of the Best 2017. Esaki tabata un idea di Willy Willems pa 
prensa competi contra di otro p’e mihor potret saca. 

Brazil Taekwondo Stichting conoce varios persona cu a yega di gana 
esaki caba den pasado. E aña aki e premio ta bay ta mas grandi. 

Kico bo mester haci pa bin na remarca pa gana e premio di Best 
Foto Shot 2017 ta lo siguiente: 

Mester por saca e best shot, esald mester wordo publica riba bo web- 
site, corant, facebook etc. Mester manda esaki na cdi@setarnet.aw ; 
NO MAG di haci uso di FLASH. 

E potret mester ta di Best of the Best di dia 11 di november 2017. 
Si bo no tin website, facebook, corant etc, semper por acudi n’esun 
cu tin esaki y bosonan por bay di acuerdo cu otro. 

Orario pa saca potret ta for di 10’or di mainta te cu 6’or di atardi 
of te ora cu e campeonato caba. 

Por haci uso di mas cu un camara of persona di bo team mes. 
Albert IGaber no ta participa n’esald. 

E potret lo wordo escogi dor di nos hurado, kendenan ta Grand 
Master y Master den Taekwondo aki na Aruba. 

E premio lo wordo ortoga dia 12 di december 2017 durante di e 


Cena di Pasco di Brazil Taekwondo Stichting. 

Te cu awor aki nos tin 9 pais cu ta participa na Best of the Best 
2017. E paisnan ta: Aruba, Jamaica, Surinam, USA, Chile, Co- 
lombia, Venezuela, Brazil, Uruguay y Corsou. Esaki t’e lista cu mi 
a ricibi for di www.mundotaekwondo.com ta cu t’e promotor di 
Best of the Best 2017. 

Por saca potret full rond di e veld. 

NO mag di subi riba e veld. 

Mag di haci uso di trapi, pero cu un otro hende pa tene esaki, si bo 
ta desea di saca potret di Aruba. 

No mag di haci uso di video pa potret, esaki mester ta potret saca 
for di bo camara y e calidad mester ta bon. 

NO ta haci uso di Iphone pa saca potret, camara so. 

Albert Klaber a bisa cu no ta bay manda un recordatorio, si bo 
persona ta interesa pa participa n’e Best Shot, djis pone 11 di 
november 2017 den bo agenda pa bo no perde bo oportunidad di 
gana un bunita premio. 

N.B.: Si bo kier sa con nos Cena di Pasco ta, bo por puntra bo co- 
lega di prensa p’asina bo tin un idea. Brazil Taekwondo Stichting 
semper ta honra prensa na curason. 

Profesional Selfdefense Aruba lo cuminsa cu curso nobo 


Inscribi awor, despues di e lesnan cu a tuma lugar caba y esnan cu a pasa lo sigi p'asina keda den forma 








DOYO Boye Martial Arts Center tin curso nobo ta defense 
propio. Tur esnan cu kier sa kico ta ensera defense propio, 
ta algo hopi inportante den bo bida diario di tur dia y tambe 
specialmente e damanan cu ta na cas como ama di cas cu nan 
sernan keri. 

Defensa ta bo pa sa semper y mantene bo mes alerta tur ora y 
prepara kico pa haci nos di profesional self-defense lo percura 
p’esald cu instructornan certifica pa duna e curso aki. 

Doyo Boye Martial Arts a felisita esan cu a bin busca nan cer- 
tificado di nan prome fase di defensa propio. 

Esnan cu a pasa e curso cu exito ta: Andreleen Tromp; Bustillos 
Leonel; Shar Dae Maduro; Har Dae Maduro; Kyla Maduro; 
Gloria Maduro; Daniel Melo. 

Ehecutivo of gruponan di companianan cu kier pa nan personal 
tambe ta prepara p’esaki pasa y busca bo informacion awe mes. 

La Fama ta logra empata contra di 
Britannia den wega fuertemente disputa 



DEN su di dos encuentro di temporada nobo di futbol, e ekipo di 
Savaneta, esta La Fama a demostra di ta riba un otro rumbo cu ta- 
bata e caso e ultimo dos temporadanan di futbol Division di Honor. 
La Fama a logra un triunfo mereci di 1 -0 den su debut den e tem- 
porada di 2017-2018 y diasabra anochi a haya un contrincante 
mas fuerte den e ekipo di Britannia den wega hunga den Centro 
Deportivo Guillermo Prospero Trinidad. 

La Fama a subi tereno cu Gilbert Bautista den gol y e defensa a 
wordo forma pa Carlos Ramirez, Rennick Maria, Juan Pablo Suarez 
y Jeandric de Cuba y den medio campo a hunga Ciaran Arends, 
Joel Rodriguez, Felix Robles y Rudolf Schwengle y den atake esaki 
a wordo guia pa Daniel Linsheer y Davidson Kaarsbaan. 

For di e prome minuut di wega por a ripara cu La Fama a pasa pa 
domina e accionnan sin duna Britannia mucho espacio pa desaroya 
su wega y principalmente Rudolf Schwengle hunto cu Daniel, a 
forma un dolor di cabes constantemente p’e defensa di Piedra Plat. 

Asina tambe e prome gol ta bin cay caba na di 4 minuut di wega ora 
cu Ciarian Arends cobra un tiro liber cu ta dal den man di portero 
y tubo di gol y mesora tabata Rudolf Schwengle, kende ta logra di 
pusha e bala den net pa pone La Fama ariba 1-0. 

E gol aki a duna La Fama mucho mas animo y a sigui un periodo 
caminda e ekipo di Savaneta tabata domina e accionnan den su 
totalidad y entre otro a crea bon situacion di gol pa tanto Ciarian 
Arends como Joel Rodriguez, mientras cu Rudolf Schwengle a mik 
mucho halto riba un tremendo centro di Ciarian. 


Sorpresivamente riba un contratake Britannia ta bin logra na 
empata e wega ora cu portero Gilbert di La Fama no ta logra na 
domina un centro for di e banda robes y aki e gol di empate a 
wordo anota ora cu Hugo Martina pusha e bala den net pa pone 
e marcado na 1 -1. 

La Fama a sigui busca mas gol despues di e empate inespera aki y 
a domina e medio campo mas tanto y entre otro Joel Rodriguez 
y Ciarian Arends ta no ta logra na pone La Fama bek ariba den a 
marcador. 

Den di dos tempo e wega a bira mucho mas pareu cu Britannia 
buscando forma pa impone su wega, pero simplemente no por a 
pasa den e defensa di La Fama cu a logra di domina e atakenan di 
e ekipo di Piedra Plat sin mucho problema. 

E unico situacion di gol cu Britannia a logra di crea tabata un tiro 
liber cu portero Gilbert Bautista na prome instante ta pomp y 
despues ta logra di gara e bala pa evita mas problema pa su gol. 
Ambos eldpo a sigui traha duro pa logra e gol di bay ariba, pero 
no ta logra y asina e wega a bin termina den un empate di 1-1 
caminda La Fama awor ta keda cu 4 punto den dos wega hunga, 
mientras cu Britannia ta keda cu 1 punto despues di su prome wega 
di campeonato. 

La Fama diasabra benidero lo enfrenta e ekipo di Riverplate pa 
6.30 di anochi, mientras cu Britannia su siguiente compromiso ta 
contra di RCA cual partido lo tuma lugar diabierna anochi pa 8’or. 

Playoff Heineken di ASB ta continua 

Pizza Hut Monsters lo 
inicia su serie di best 
out of 3 awe diamars 



PLAYOFF Heineken AA masculino di Aruba Soft- 
ball Bond den ful swing. Awe diamars Pizza Hut 
Monsters lo inicia su di dos serie di best out of 3. 
Manera Page Playoff di WBSC ta prescribi perdedor 
di serie entre number 1 vs 2 lo enfrenta ganador di e 
serie di number 3 vs 4. 

Den e caso aki Royal Power a gana Pizza Hut Mon- 
sters 2 wega siman pasa y a pasa pa final, mientras 
Pizza Hut Monsters lo hunga un serie nobo di 3 wega 
contra e ganador di e serie entre Balashi Premuim y 
Spuiters. 

E serie nobo aki ta programa pa cuminsa awe diamars 
pa 715pm na veld di Dragon Hitters. Ganador di e 
serie aki lo pasa pa final pa hunga un best out of 5 
contra Royal Power. 

Fanaticada na keda cordialmente invita pa yega 
tereno bin apoya Bo equipo preferi. 

Softball den pleno desaroyo. 


Raven lo bringa pa titulo na Surinam 



SURINRRM5E THRIDOK'BOND 


KAMPIOEN 


2017 


IDQMELZO SCHETI 

GIQVHNO VHN RHBENSWHHYl 


RODQLFO DOS SHNTOS 

INEVILLVHN ELS 


TICKET PRICES :SRD50, SRD401DOORS OPEN 6PM | SHOW STARTS 7PM 

FOR RESERVATION CALL: +597-8659835 


IPRINT YV£L ^«RUJftVS 


Ra»Tada 


GLETEN Raven lo bay bringa pa un titulo na Surinam den e deporte di 
Muay Thai, E1 a sali ayera atardi pa Surinam y e lo tin den su skina su mae- 
stro Rooney Boye. AWEMainta ta desee nan hopi suerte y spera cu bin cu e 
titulo aki. 





www. facebook.com/awemain ta . 



Online 


Risibi AWEMainta Newspaper Online 


Bishita Nos riba https://www.facebook.com/AWEMainta/ 

Detendon relndonó 


Detencion relacioná 
cu maltrato cu arma 

WILLEMSTAD - Diadomingo 22 di óctober 2017, alrededor 
di 23.50 or, Central di Polis a dirigi un unidad policial na un 
cas na Sabana Hundu pa un caso di maltrato cu arma. 

N’e sitio Polis a topa cu un dama sintá den un auto, cu wind- 
shield kibrá, dilanti di e cas ariba mencioná. 

Tambe Polis a nota cu e dama tabatin un córtá na su brasa robes. 
For di un investigacion preliminar cu Polis a realisá n’e sitio a 
resultá cu e dama tabatin pleito cu su ex-partner y esaki a mal- 
traté cu un machete y kibra su windshield cu e mesun machete. 

N’e sitio Polis e detené e hómber sospechoso R.W.L. nacé na 
Córsou di 39 aña di edad, pa maltrato cu arma y destruccion. 
Durante e investigacion e hómber a declará na Polis cu e dama 
tambe a maltraté y a destrui su auto. En coneccion cu easki Po- 
lis a detené e dama N.R.G.I. nacé na Córsou di 34 aña di edad 
como sospechoso pa maltrato y destruccion. 

A presentá e sospechosonan dilanti un Fiscal auxiliar kende a 
ordená nan encarcelamento pendiente di mas investigacion. 


Homber morto na 
soño bao di palo 



WILLEM STAD - Alrededor di 12’or di diadomingo anochi 
Polis mester a bay Van Engelenweg despues di a haña notifi- 
cacion cu mester tin un homber benta na suela bou di un palo 
cant’i un cas. 

Habitantenan di e cas cu no a confia e asunto aki masha a yama 
Polis y mesora bin tira un bista pa wak kico tabata pasando. 
Na momento cu Polis a yega bérdad a bin topa cu e homber aki 
drumi bou di palo morto na soño. Polis a lanta e homber aki y 
por tuma nota cu ta trata di un homber conoci pa Polis caba. 

E homber aki tin problema mental y cada biaha Polis ta haña 
nan ta atende cu e tipo aki. Polis a lanta e homber aki y a splik’é 
cu e no por drumi eynan y e tin cu bay su cas bay drumi. 


cu maltrato cu arma, 
destruccion y menasa 

WILLEMSTAD - Dialuna 23 di óctober 2017, alrededor di 
00.17 or, Central di Polis a dirigi un unidad policial na un cas den 
área di Marchena pa un caso di destruccion y maltrato cu arma. 
For di un investigacion preliminar cu Polis a realisá n’e sitio un 
habitante di e cas a declará cu nan tabata drumi y di ripiente nan 
a tende e schuifdeur kibra y un dama a drenta den cas. 

E dama aki a agredi un dama habitante di e cas cu un pida pipa di 
hero. Despues di su acto e dama a bandoná e cas. 

Mas lat alrededor di 02.04 or e dama a bolbe bék y a menasá e 
habitante cu el a agredi un rato promé cu morto. 

Polis cu a keda dirigi atrobe n’e cas a topa cu e sospechoso, e dama 
R.E.B. nacé na Córsou di 19 aña di edad y a detené. 

E dama victima a bay poli pa tratamento médico p’e heridanan cu 
el a ricibi. 

A presentá e sospechoso dilanti un Fiscal auxiliar kende a ordená 
su encarcelamento pendiente di mas investigacion. 



WILLEMSTAD - Alrededor di 11:30 di diasabra anochi Polis 
mester a bay Andres Belloweg pa un accidente basta serio cu mester 
a tuma lugar. 

Na momento cu Polis a yega n’e sitio a bin haña un vehiculo cu 
basta daño y tambe un persona cu a keda herida. 

A pidi pa servicio di ambulance y Rescuewagen n’e sitio pa motibo 
cu e victima a keda pegá den su vehiculo. 

Polis mester a sera caya p’asina haci investigacion ldco por tabata 
causa di e accidente aki pa motibo cu no tabatin mas vehiculo 
envolvi den e accidente aki. 

Parce cu ta exceso di velocidad por tabata causa cu e vehiculo aki 
a pérdé contról y bay dal den un pal’i lus. 

Bomberonan a córta e vehiculo p’asina paramediconan di FKA duna 
e victima promé asistencia pa despues transporte pa policlinika pa 
mas tratamento medico. 

Den caso contra muncipio Rijswijk 

Curasoleño no a haya 
razon den su demanda 

WILLEM STAD - Siman pasá diabiérné un tribunal na Den 
Haag a rechasá e demanda cu un Curasoleño (Martina) a entamá 
contra municipio Rijswijk, pasobra el a sufri un accidente pisá ora 
el a core pasa den un buraco hunto cu tabatin mei-mei di e rielnan 
di un tram. 

E lugar tabata den reconstruccion, no tabatin masha iluminacion; 
un mucha homber macamba tabata core su tras cu algun amigo, 
y e tabata fuma. 

E caso a sosodé dia 19 di juli 2015 den oranan di madrugá grandi 
y ora ambulance a hiba e homber hospital nan a midi cu e alcohól 
den su sanger tabata 2,2 promille Ethanol. 

Esey nifica cu na momento di e accidente e tabata mal fuma. 

2.2 Promille Ethanil ta 4x e limite cu un participante na trafico 
por tin den su curpa. 

E personal baratio cu a yega ne sitio a topa e victima, kende no 
por a papia, pero tabata move su brasanan. 

E tabatin un herida di 10 centimeter na su frenta y e herida tabata 
asina hundo cu por a mira su cerebro. 

E tabata drumi mei-mei di e riel y Polis a constatá cu el a lcore 
yega duro, dal den riel y a sali manera un piedra di chincha bay 
cay riba su cabez. 

E1 a pasa un luna den cuido intensivo pa cura e lesionnan na su 
cara y cabez despues di cual a mandé un centro di revalidacion. 

Un testigo a bisa cu pobablemente un mucha macamba cu un shirt 
blanco tabata persigui e Curasoleño despues di un pleito den un 
café na Rijkswijkseweg. 

E hoben cu tabata persiguié a core bay ora el a mira e accidente y 
Polis no por a hañé. 

Despues cu Martina a sali for di hospital el a demandá municipio di 
Rijswijk pa un tuma di € 488.876,53 plus gasto di Corte, pasobra 
su abogado a haña cu municipio a faya di pone bórchi bon visibel. 

Martina a basa su demanda riba e gastonan di dokter y hospital, 
pasobra e no tabata sigurá na Hulanda. E1 a conta gasto di biahe 
di su mayornan tempo e tabata revalidando. 

E abogado di municipio a pidi pa rechasá e demanda, pasobra nan 
no sa ki tratamento el a haña despues cu el a sali for di hospital. 
Desde cu el a retorná su pais natal e ta na cama, el a baha masha 
di peso y ta hala rosea dificil. 

Corte no por a determiná ldco a causa e accidente, pasobra esnan 
cu a core su tras no tey. 

Municipio mester a tene cuenta cu ciclista lo cruza e rielnan di 
tram, pero nan no tabatin cu tene cuenta cu un comportacion ire- 
sponsabel manera den e caso aki cu e homber tabata fuma. 

E loke Huez a tuma mashá na malo ta cu e homber tabata burachi 
y tabata huyendo, pero esey no ta responsabilidad di municipio. 

Huez a yega ne conclucion cu e mester rechasá e demanda di mas 
di mei mion euro y e mester paga e gastonan di abogado di muni- 
cipio a razon di € 10.353. 


Dia 29 di november caso di PDVSA 
su beslag ta den Corte atrobe 

WILLEMSTAD - Diaranzon 29 di november proximo lo trata 
segundo tanda di e apelacion cu PDVSA a someté na Corte pa 
rechasá e beslag cu un compania Canades cu tabata explorá mina 
di oro na Venezuela a pone riba cuentanan bancario di PDVSA 
y eventualmente instalacionnan di e refineria. 

Ta na Hulanda abogado di e compania Canades a pone beslag y 
PDVSA a bay Corte pa anulá e beslag, pero Huez a dicta cu no 
mester anulá e beslagnan. 

PDVSA a argumentá cu nan tin inmunidad contra beslag, pero 
Huez ta opiná diferente. 

E otro argumento di PDVSA ta cu e compania Canades a pone 
beslag riba un partido robes, pasobra no ta nan tin cu paga e 
compania Canades sino estado Venezolano. 

Aki e abogado di PDVSA a faya riba un punto cardinal. Por pone 
beslag conservator y por pone beslag pa ehecutá. 

Ora pone beslag conservator ta pa evitá cu e capital y material cu 
PDVSA tin ta disparcé. 

Den un beslag ehecutor deurwaarder ta drenta tene destaho pu- 
blico p’e compania Canades haña su placa. 

Otro aspecto cu abogado di PDVSA a bringa ta cu un Huez Hu- 
landes no tin autoridad pa huzga e caso, pero e argumento ald 
Corte a rechasá. 

Summa summarum Huez a dicidi cu e no competencia pa tuma 
conocemento di e demanda di PDVSA pa anulá e beslag. 

E final si ta sorpresivo: Awor cu ambos partido no a haña razon 
riba cierto punto, tur dos tin cu paga nan gastunan di abogado y 
Corte. Huez no ta anulá e beslag di Crystalles riba PDVSA Corsou 
y Aruba. Huez den e caso aki tabata mr. Alwin. 


Detencion di un 
sospechose pa ladronisia 
di auto y encubrimento 

WILLEMSTAD - Dialuna 23 di óctober 2017, alrededor di 
09.00 or a tene un entrada hudicial na Monte Verde y a detené 
un sospechoso pa ladronisia y encubrimento di auto. 

E team di e proyecto contra ladronisia di auto (Proyecto CANUS) 
a tene un entrada hudicial -bou di guia di un Fiscal di Ministerio 
Publico y den presencia di un Huez Comisario- na Monte Verde 
pa caso(nan) di ladronisia di auto. 

E investigacion aki tin un rato caba andando y a culminá ayera 
den un detencion mas. 

E investigacion aki ta sumamente importante den e cuadro di 
ladronisia di auto y pieza(nan) di yuto y benta di esakinan na 
tercera. 

N’e adrés na Monte Verde Polis a detené e hómber sospechoso 
J.E.L.V., nacé na Córsou, 38 aña di edad. 

Durante di un investigacion den e cas, Polis a haña y confiscá 
diferente documento y piezanan di auto. 

A presentá e sospechoso dilanti di un Fiscal auxiliar kende a or- 
dená su encarcelamento pendiente di mas investigacion. 

Den casonan di belasting.... 

Contribuyente no por apelá un aanslag 
promé cu Inspector fiha e boet 


WILLEM STAD - Huez Civil di Corte di Husticia Civil siman 
pasá a dicta cu un ciudadano cu a bay den apelacion contra e boet 
cu Inspector a imponé, a actua robez y por lo tanto a pérdé e caso. 
Un contribuyente por apelá contra un recargo cu Inspector dicta 
despues cu e dicta esaki, no promé cu a dicta e recargo. 

Riba diferente fecha cuminsando for di 30 decémber 2015 Inspec- 
tor a manda cobra e contribuyente lolce nan ta yama ‘navordering’ 
riba su Inkomstenbelasting riba varios aña. 


Aña 

2009 

2010 

2011 

2012 

2013 

Belasting 

95.622 

67.906 

112.405 

90.023 

96.292 


Na mesun tempo a dicta boet di 25% riba e suma cu el a paga di 
menos na belasting. 

Den cierto sentido e tabata suerte, pasobra normalmente Inspector 
ta tira reclamo riba su decision den baki sushi, pero den e caso aki 
el a baha aanslag y boetnan cu mas cu 13.000 florin. 


E contribuyente no a keda satisfecho y el a apelá na Corte. 

E contribuyente ta doño di un minimarket y Inspector a informé via 
carta cu si e no ta di acuerdo cu e sumanan e por apelá na Comision 
di Apelacion cu sede na Wilhelminaplein 4. 

E Chines no a apelá e navordering, pero a bay directamente al grano 
apelando e cartanan di Inspector. 

Loke si e Chines tabatin razon ta cu Inspector a calculá e porcen- 
tahe di ganashi mucho halto. 

E caso a bira relativamente simpel ora Huez a splica cu no por apelá 
un decision promé cu nan bay den beroep. 

E Chines no a reclamá serca Inspector, pero a bay Corte mesora 
loke tabata fout, pasobra Corte no tabatin un decision pa fiha 
decision ariba. 

E Chines no a gana e caso, pero Huez a pasa man na su curazon y 
a ordená pa paga e Chines 50 florin di gasto cu el a hasi na Griffie 
pa trata su caso. 


Errol Cova a denunciá un biaha más.... 

"Uitzendburo ta negoshi ilegal den nos pais!" 


WILLEMSTAD - E asunto den UTS 
caminda gerencia a ofrecé trahadornan te 
cu diabiérné ultimo pa nan firma cu nan ta 
bay di acuerdo hañando mas luna di placa di 
loke a ofrecé originalmente, a cue un buélta 
explosivo diabiérné ora cu e veterano lider 
politico/sindicalista Errol Cova a lanta para 
denunciá cu negoshi di Uitzendburo ta ilegal 
den nos pais. 

Cova a keda masha contento cu e critica cu 
e delegacion sindical a haña den Parlamento 
diabiérné ultimo y na mesun tempo a uza 
nan mes argumentonan pa mustra con de- 
jado nan ta den ehersicio di nan funcion. 
Como ehempel el a referi ne caso di Uit- 
zendburo na Corsou: “Claro tin ley cu ta 
regla e sector di Uitzendburo, pero Gobierno 
no ta apliké”. Gobierno den e caso aki ta 
Ministerio di Sociale ScArbeidszaken, pero 
no ta apliké. 

Na 2011 a hala atencion di Gobierno cu 
Uitzendburo ta ilegal y Gobierno a cuminsa 
pa manda un carta pa su propio compani- 
anan pa no empleá personal di Uitzendburo. 
Mayoria di e hefenan di personal di e com- 
panianan a tira e carta den baki sushi. 

E ora ey Gobierno a anunciá cu nan lo in- 
troduci un periodo di tolerancia te cu fin di 
2011. Nada a pasa. 


E1 a splica Parlamento di Corsou cu no tin 
contról riba Uitzendburo y cu nan no tin 
pérmit y pa colmo Parlamento mes no sa di e 
ley pasobra no tin Ministerio cu ta controlá. 
E1 a adverti cu si crea un team di MEO pa 
controla Uitzendburonan lo haña mesun 
porkeria cu nan a haña n’e negoshinan di 
restaurant y snack. 

Cu conviccion Errol Cova a splica Parlamen- 
tarionan cu pa ley Uitzendburo ta ilegal, 
pero nan cu ta Parlamentario mes no sa. E1 
a duna nan e number di ley. 

E1 a splica tambe cu e strategia di contratá 
grupo di hende pa bin haci un trabou ta mas 
barata, pero no t’asina pasobra te doño di 
e empresa contratista ta gana placa bruto. 
Ta paga nan 35 florin pa ora pa cada em- 
pleado y e contratista ta paga e trahador 12 
florin. 

Riba e pregunta ta dicon e no a critica e 33 
mion florin cu Gobierno a hinca den Inse- 
lAir, el a splica cu tabata pa scapa cupo di 
trabou, pasobra pais simplemente no por 
soportá mas retiro. 

Ta masha grito tin pa practicá tri-partidismo 
entre Gobierno, sector privá y sindicatonan, 


pero ora nan tin reunion, e ta sinta banda di 
hende cu no kier sindicato den su negoshi. 
Tambe el a fustigá Cámara di Comercio cu ta 
presentá como partner den e tri-partidismo 
aki, pero nan ta nada otro un Cámara di 
Registro cu ta cobra siendo un órgano semi 
gubernamental. 

Pa colmo nan ta representá interesnan con- 
tradictorio n’e mesun partnernan cu nan 
ta sinta cune y ta defendé grupo di interes. 

Te cosnan aki mester papia den tri-partisimo 
pasobra mi ta sinta cu un hende den tri- 
partisimo pero no kier mira sindicalista den 
nan seno. 

Di otro banda e tabata contento cu e can- 
tidad di reaccion cu e delegacion sindical a 
haña den Parlamento diabiérné ultimo y cu 
a tilda nan di a lanta fo’i soño. 

E1 a admiti cu ora hinca dirigentenan sin- 
dical den organisacionnan social, nan ta 
divorciá di nan miembronan, pasobra nan 
ta gusta e ambiente. 

Esey ta sosodé no solamente den sindical- 
ismo, pero den politica tambe y ta p’esey 
ora cu nan a aserk’é pe asisti nan den nan 
lucha, el a hacié pa mira con ta bay fortalecé 
sindicato, pasobra sindicalismo a haña slá 
poulatinamente na Corsou. 

^ Cumana 76 

Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 

"Señor ta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haya forsa". 

Salmo: 23 



Jane F. Pietersz 

15 januari 1949 - 23 oktober 2017 
Na nomber di: 

Su yiunan stima: 
lldemar KockY Ludmilla Croeze 
Nohely y Vincent Sherwood Kock 
Nietonan: 

Marc Kock, Joél Kock, Elnathan Sherwood, Uzziah 

Sherwood 

Manera yiu: 

Alvin Kock, Meier Maduro y Mildenny Maduro- 

Croes 

Su ihanan: 

Jair y Alexandra Vlaun-Ramos, Darryl Bareño 
Rumannan: 

Vda. ReginaThijsen-Pietersz, Ronald (Gepi) 

Pietersz, Carmen y Sigfried Roos-Pietersz, Vda. 
Yolanda Maduro-Pietersz, Innocencia (Nana) y 
Johnny Vlaun-Pietersz,tClara (Rita) Pietersz, 

Glenda Pietersz y Juan Winterdaal, Glenn (Totto) 
Pietersz y Myrna Arends, Susan Pietersz, Shirley y 
Arnold Lattig-Pietersz, Oscard (Schoen) y Maria 
Pietersz-de Cuba, Donald (Go) Pietersz, tStanley y 
Betty Pietersz-Revilla, Robert (Pol) y Josefina 
Pietersz-Tromp 
Manera ruman: 

Celestina (Chichi) Martha 
Sobrino y sobrinanan: 

Vivian, Ronald, Errol, Dino, Joselito, Marcia, Nene, 
Jean-Pierre, Meier, Milangela, John, Sasha, Marize, 
Janice, Jair, Janelle, Charmain, Angelo, Robert, 
Patrisia, Roseann, Natasha, Hubert, Stephanie, 
Lisandra, Patrick, Garrick, KenrickTaisha, Ashanti. 
Prima y primonan y demas famia: 

Pietersz, Kock, Sherwood,Thijsen, Vlaun, Kelly, 
Martis, Hunt, Geerman, Koolman, Vrolijk, Lattig, 
Roos, Maduro, Winterdaal, de Cuba,Tromp, Arends, 
Croeze, Bareño, Gibson, Artuza, Atacho, Rodriguez, 
Espina, Revilla. 

Amistadnan di cas: 

Dorothy Bareño-Franken 
Reina Pietersz-Ras 
Sylvia Pietersz-Ras 
Cas di Anciano: 

Paraiso de Rosas 
Bisiña y conocirnan 

Disculpa nos si den nos momento di tristesa nos 
por a lubida un of otro famia 

Ta invita pa e acto di despedida cu lo tuma lugar 
na Aurora Funral Home Diaranson 25 di oktober 
2017 di 2'or pa 4'or di atardi. Cremacion lo tuma 
lugar despues den seno familiar. 

Despues di cremacion no ta ricibi bishita di 
condolencia na cas. Enbes di flor of krans un 
donacion pa cas di anciano Paraiso de Rosas lo ta 
altamente aprecia. Lo tin un box disponibel pa e 
bunita gesto aki. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Gradicimento/ Invitacion 


Pa medio di esaki famia kier a gradici tur esnan cu 
di un manera of otro a mustra nan atencion y 
duna nos sosten durante fayecimento y entiero di 
nos ser keri: 



Rita (Ita) Clotilda 
Arendsz-Croes 

Un gradicimento special na tur su famia, bisiña, 
Amistad y conocirnan. Boso presencia na e 
momentonan doloroso y dificil aki tabata un gran 
consuelo pa nos. 

Un danki ta bai tambe na : 

Dr. Juan de Cuba, Dr. Benita Britt-Croes, Eric 
Arendsz, Staff y personal di Dialyse Kliniek, Staff y 
personal di Citgo Sta. Cruz, Jane de Cuba y su koor. 
Alavez nos ta invita boso pa tres Santo Sacrificio di 
Misa na Misa Inmaculada Concepcion na Sta. Cruz 
pa 7'or di anochi. 

Diamars 24 oktober 2017 
Diaranson 25 di oktober 2017 
Diasabra 28 di oktober 2017 

Diasabra despues di Misa lo tin un Rosario na cas : 
Cas Ariba 16A 

Boso presencia lo ta altamente aprecia 
Su casa y yiunan 


a Cumana 76 

Oranj estad, A ruba 
Tel: 588-6699 
Fax: 588-6698 
Cel : 593-0857/560-1403 

Gradicim en to/ In vi tacion 

Pa medio di esaki famia kier a gradici tur esnan cu 
di un manera of otro a mustra nan atencion na 
fayecimento, despedida y entiero di nos Mama 
stima: 




Bertha Maria Britten 

Cel 


Cumana 76 
Oranjestad,Aruba 
Tel: 588-6699 
Fax: 588-6698 
593-0857/560-1403 


Gradicimento/ Invitacion 


Pa medio di esaki famia kier a gradici tur esnan cu 
di un manera of otro a mustra nan atencion y a 
duna nos sosten durante fayecimento y despedida 
di nos defunto stima: 



Aura Fuentes Ladé 

Masha Danki pa tur yamada y mensahenan ricibi. 
Boso presencia na e momentonan doloroso y 
dificil aki tabata un gran consuelo pa nos. 

Danki for di profundo di nos curason. 

Nos ta invita boso pa compaña nos na un Santo 
Sacrificio di Misa cu lo tuma lugar diahuebs 26, 
diabierna 27 y diasabra 28 di october 2017 pa 7'or 
di anochi na Misa inmaculada concepcion na 
Sta.Cruz. 

Boso presencia lo ta altamente aprecia. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Gradicimen to/ In vitacion 


Pa medio di esaki famia kier a gradici tur esnan cu 
di un manera of otro a mustra nan atencion 
fayecimento y despedida y entiero di nos mama 
stima: 



Graciela "Chela" Ridderstap 

Gradicimento ta bay especial na tur su famia, 
bisiña, Amistad y conocirnan, zusternan di 
S.A.B.A.(Palisia) pa e pasenchi y cuido di nos Mama 
stima"Chela". 


Gradicimento special ta bay pa Dr. Marije Jansen y 
su assistant pa e pasenshi y asistencia brinda na 
nos Mama Bertha. 

Alaves nos kier a invita pa 3 Santo Sacrificio di Misa 
cu lo tuma lugar Diaranson 25 di Oktober pa 7'or 
di anochi, Diahuebs Oktober 26 y Diabierna 
Oktober 27 pa 8'or di anochi na Misa San Francisco 
na Playa. 


Alaves nos kier a invita pa 3 Santo Sacrificio di Misa 
cu lo tuma lugar Dialuna 23 october, diaranzon 25 
october, diabierna 27 october 2017 pa 7'or di 
anochi na misa Inmaculada Concepcion na 
Sta.Cruz. 

Diabierna despues di misa lo tin un Rosario na cas 
di"Chela" 

Boso presencia lo ta altamente aprecia. 


Boso presencia lo ta altamente aprecia. 


Na nomber di su yiunan y demas famia. 

Señor, bo a guiami segun bo plan y na final bo a 
tuma mi den bo gloria, 

Laga tur locual cu mi encontra na caminda ta 
bunita, 

laga tur locual cu mi laga atras keda bunita. 

Cu inmenso tristesa nos ta participa fayecimento 
inespera di: 



Sharline Evelyn Flanegien 

Mihor conoci como "Shar" 

*28-03-1976 - tl 7-10-2017 

Acto di entiero lo wordo anuncia despues 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Cumana 76 
Oranjestad,Aruba 
Tel: 588-6699 
Fax: 588-6698 
: 593-0857/560-1403 


Gradicimento 

Palabranan ta poco pa gradici tur 
esnan cu a lucha pa salud di 
Nos ruman, tanta, subrina, prima, 
colega y bon amiga 




Belkys Parisca Flores 

Cariñosamente yama "Ties". 

Na personal di Dialyze afdeling, tur staff y personal 
di 3er piso snijdend di HOH, na dr Romeo Kock, dr 
De Cuba y dr Choudhry cu semper boso mannan y 
curazon pa mehora un persona prevalece. No 
tabata facil pa bisa ayo na un persona cu nos stima 
asina tanto pero atrevez di musica, canto y 
poesianan boso a laga nos sinti con stima y aprecia 
nos Belkys tabata. Boso a yuda alivia nos dolor. Na 
KC y Omar, Quincey Hasham, na deTrupialen, 

Ivana y Ruthline, Els-Arianne Westerburger y 
Etienne Yarzagaray hopi danki pa boso talento. Na 
henter staff y Personal di Biblioteca Nacional boso 
a duna Belkys e cariño y a demostra cu boso tey pa 
boso colega, danki di curazon. Na su primanan 
den enseñanza. Na Elsa Krosendijk cu a yuda 
coordina entiero di su amiga y comer stima. Na 
staff y personal di Aurora Funeral Home y tur cu a 
manda Krans, flor, y condolencia danki pa boso 
atencion na momento di enfermedad y entierro di 
nos Belkys stima. 

Boso atencion tabata un gran Consuelo pa nos. 

Nos ta invita pa 3 santo sacrificio di misa na misa 
Pro catedral di San Francisco de Asis diamars 24, 
diahuebs, 26 y diasabra 28 di October 2017 pa 7 or. 

Boso presencia tabata un gran Consuelo pa famia 
completo. Keda corde semper den bo oracion. 



.. Aiirofa .i 

^funerai 

Mi ke alabá SEÑOR tur tempo, 

Su alabanza lo no kita fo'l mi boca, 
Mi alma ta gloria den SEÑOR, 

Laga humildenan bin tende y gosa. 
Canta grandesa di SEÑOR huntu cu mi, 
ban alabá SU Nombertur huntu! 
Salmo 34 

Conforme cu boluntad di Dios, 
nos ta anuncia fayecimento di: 



Beatrice Mariana Conquet 

Mihor conoci como"Bea"of"Be" 

*17-01-1938 - tl 6-10-2017 
Na nomber di su: 

Yiunan: Humphrey Conquet y esposa 

Mickel Conquet 

Rumannan: Bila Eleonora y famia 

tCelso y Angela Conquet -Jacobs y famia 

Robertina Conquet 

Angelica Gibbs y famia 

Anna Ignacio y famia 

Jeannette Vink y famia 

Nietonan: Ruben, Brandon, Ashlin, Angéle 

Sobrino-y sobrinana: Joycelyne y Junior Silvania, 
Rose-mary y Kenneth Eleonora y rumannan, 
Sheraida y Mariella Julen, RasheedahiTani Ignacio, 
Khalilah y Jayden Harington, Deborah y Bryan 
Vink, Francois Conquet. 

Primo- y primanan: Editha Cathalina, Angel Rosina 
y rumannan, Wilma Hodge y famia, Lucio Rosina y 
rumannan, Mildred Conquet y famia, Filomena 
Alves-Conquet, Lica Brion, Mildred Rosina y 
rumanan, Lorry Rosina 

Demas famia na Aruba y Curaçao : Conquet, Brion, 
Martina, Betsy, Westerhout, Wespel, Felicia, Leolina 

Kier invita ex-coleganan di HHoliday-lnn, Centro di 
Bario Playa Pabao, Grupo di Oracion: Misioneros 
de Jesus, Grupo di Tai-Chi. 

Acto di despedida lo tuma lugar na Aurora Funeral 
Home diamars 24 oktober 2017 di 9'or pa 11 'or di 
aminta. Despues cremacion lo tuma lugar den 
seno familiar. 

Condolencia lo tuma lugar na Aurora Funeral 
Home dialuna 23 di oktober 2017 di 7'or pa 9'or di 
anochi. 

Na lugar di krans y flor lo tin un box disponibel pa 
Grupo di Oracion Misioneros de Jesus. 

Despues di cremacion lo no por ricibi bishita di 
condolencia na cas. 

Disculpa nos si den nos tristesa nos por a lubida 
cualkier familiar of conocirnan. 


/ 

"Señorta mi wardador, mi'n tin falta di nada. 

Den cunucu di yerba berde e ta ponemi sosega. 

E ta hibami na awa trankil, 
pa mi bolbe haña forsa". 

Salmo: 23 

Nos ta anuncia cu a fayece inesperadamente: 




Ronald Ricardo Dorsiel 

*03-04-1963 - +22-10-2017 

Acto di entiero lo tuma lugar diabierna 27 di 
October 2017 di 9'or pa 11 tor di mainta, despues 
saliendo pa Santana catolico Pastoor Kraanwinkel 
na Paradera. 

Adres pa condolencia: Aurora Funeral Home, 
diahuebs 26 di October 2017 di 6'or pa 9'or di 
anochi. 

Gradicimen to/ In vitacion 


Pa medio di esaki Esposa y famia kier a gradici tur 
esnan cu di un manera of otro a mustra nan cariño, 
atencion y nan sosten durante fayecimento y 
despedida y entiero di nos defunto stima: 



Reynaldo "Nadi" Leon 


Danki na tur su famia, Amistad y conocirnan cu a 
duna nan apoyo y sosten durante momentonan 
dificil, danki pa t mensahe y yamanan ricibi. Nos 
kier a duna danki na Dr Anthony y staff, n su 
verpleegster Etlen pa su cariño y atencion.Tambe 
na personal di Aurora Funeral Home pa nan 
tremendo servicio Brinda. 

Danki for di profundo di nos curason. 


Alaves nos kier a extende un invitacion perdonal 
na tur Amistad y diamars 24, Diaranzon 25 y 
Diahuebs 26 october 2017 pa 7'or di anochi na 
misa Inmaculada Concepcion na Sta.Cruz. 


Boso presencia lo ta altamente aprecia. 

7 Beneficio 
cu kaneel tin 
pa bo salud 





KANEEL ta un di e specerijnan di mas uza awendia ora di traha 
dessert. Pero hopi hende no sa tur e beneficionan cu kaneel tin 
pa nos salud. 



Konoflo: E 
antibiotica natural 
mas potente pa 
cura diferente 
proceso infeccioso 



Siguientemente nos ta bay contabo e beneficionan cu kaneel tin 
pa nos salud: 

1. Ta controla nivel di sucu den bo sanger. 

Consumo regular di kaneel ta hopi beneficioso pa esnan cu ta sufri 
di diabetes tipo 2, como cu e ta yuda e organismo responde mas 
liher na insulin, logrando asina pa e sucu den sanger normalisa. 

2. Kaneel ta aumenta e estado di alerta di nos cerebro. 

Bo mester djies hole kaneel pa bo sintibo mas alerto e moemento 
ey mes. 

3. Danki na e propiedadnan antioxidante di kaneel, e ta hasi cu su 
consumo regular ta yudanos mantene nos curason mas saludabel. 

4. Ta mehora funcionamento di nos tripanan. 

Kaneel tin un gran contenido di fibra, magnesium y calcium, cual 
ta hasi e funcion di nos tripanan ta mas optimal. 


uzo di remedi natural ta bay bek na temponan di antaño ora 
cu tabata uza principalmente remedi di tera pa cura tur malesa. 
Siguientemente nos lo bay presentabo e cualidadnan antibiotica 
cu konoflo ta contene. 

Antibiotica ta loke cu ta caba cu procesonan infeccioso produci 
pa algun tipo di bacteria, y su uzo ta yuda nos organismo den 
su lucha contra infeccion, cual lo por conduci na diferente tipo 
di malesa. 

A keda comproba cu konoflo por ataca bacterianan manera Cán- 
dida Albicans, Trichomonas, Staphylococcus aereus, Escherichia 
Coli, Salmonella Typhi, S. paratyphi, Shiguella dysenterica y 
Vibrio Cholerae. 

Tur e bacterianan aki por keda elimina dor di e uzo regular di konoflo. 
Ta bon pa tene na cuenta cu aunke cu konoflo ta sirbi pa cura 
diferente tipo di malesa, p’e por duna e efecto desea mester 
consumi esald curu. 


5. Estudionan a comproba cu consumo diario di kaneel ta pre- 
veni cancer. 

6. Kaneel ta yuda mantene circulacion di sanger saludablemente. 

7. Tambe, kaneel ta yuda den tratamento di malesanan cerebral. 
Danld na su contenido halto di antioxidante, kaneel ta yuda 
proteha nos cerebro di malesanan di origen neurologico. 


E mihor manera pa consumi konoflok como remedi ta: Mainta 
trempan y na yuna (stoma bashi), ta bebe 1 tenchi konoflo corta 
na mitar (horizontal) cu 1 glas di awa. 

Si bo cushina e konoflo e lo perde tur su propiedadnan anti- 
biotico, pero e no lo perde su propiedadnan curativo pa otro 
malesanan manera: Preshon halto, colesterol halto, malesa di 
curason, ect. 

5 Propiedad asombro 
cu awacati tin pa nos 
salud y beyesa 



AWACATI , tambe conoci bou di e nomber di “Palta” na dife- 
rente pais latino americano, ta un fruta sumamente dushi cu tayen 
di vitamina manera: Vitamina A, C, D, Ky esnan den e grupo B. 
Cuunexcelenteaporte, no solamentepanos salud, perotambepabeye- 
sa, awacati ta un fruta multifacetico cu hopi beneficio den tur manera. 

1. Rico den vitamina E, awacati ta retrasa e proceso di enbehe- 
cimento. 

2. Su contenido di magnesium ta favorece e funcionamento 
corecto di nos sistema nervioso, di nos spiernan, como tambe 
di nos darmen. 

E ta un gran aliado di nos inmuun systeem tambe. 

3. Ta contene foliumzuur, cual ta hasi di awacati un di e fru- 
tanan favorito pa dokternan recomenda su consumo na hende 
muher na estado. 

Foliumzuur ta preveni malformacion y ta yuda p’e embaraso 
desaroya satisfactoriamente. 

4. Awacati ta hopi efectivo si bo kier baha peso, danki na su 
contenido di vet SALUDABEL, evitando asina acumulacion di 
vet perhudicial pa nos salud cu lo por desaroya malesanan grave 
pa nos. 

5. Su contenido di OMEGA 3 ta aporta beneficio pa personanan 
cu ta sufri di malesanan di curason, ya cu e ta baha e nivelnan di 
colesterol, consecuentemente bahando e probabilidad pa haya 
un ataka di curason of celebral. 

Dus, laganos ban come mas awacati! 


Dieet di aros pa yudabo perde 
te cu 10 liber den 3 siman 


E dieet di aros original a keda crea bek na aña 1939 pa dr. Walter 
Kempner. Su proposito tabata inicialmente pa reduci preshon halto, 
regula sucu den sanger y pa mehora e situacion di esnan cu ta sufri di 
algun malesa di riñon. 

Ora cu e dieet aki a cuminsa mustra efectonan riba perdida di peso, hopi 
hende a cuminsa uz’e juist pa e finalidad ald. 

Siguientemente un version di e dieet aki cu lo yudabo perde di 7 pa 10 
liber den solamente 3 siman di tempo: 

MEALPLAN 

E desayuno ta mescos tur dia; 

1 copi di aros (cushina den awa sin salo of sucu). 

Pa smaak por tira un poco lamunchi y azeta di olijfi aden. 

Durante e dieet uza aros bruin (integral). 

*Como snack entre cada cuminda por come 1 fruta* 

Lunch p’e prome 7 dianan: 

1 Copi di aros 

1 Copi di sea boonchi of lentil 

1 Sneechi pan bruin 

*Uza mas specerij y menos salo* 

Dinner p’e prome 7 dianan: 

1 Copi di aros 

150 gr di lean meat (turkey of chicken breast, pork chop, pisca) 

1 Sneechi pan bruin 

*No uza salo pa season e carni, solamente lamunchi of adobo sin salo* 

Lunch p’e di 2 siman: 

1 Copi aros 
1 Sneechi pan bruin 

Dinner p’e di 2 siman: 

1 Copi aros 
1 Sneechi pan bruin 

E di 3 siman: 

Sigui e plan for di e prome siman pa asina bo por hinca erbij un snack 
basa riba lechi, manera 1 yoghurt of 1 glas di lechi. 

Noticia Internacional 


A subasta pa 16 mil dollar 
dibuho cu Presidente Trump a 
pinta di Empire State Building 


E ex mandatario George W. Bush a cuminsa 
pinta cuadra como hobby despues cu el a 
laga e cargo di Presidente. 

Lo ta posibel cu Presidente Trump sigui su 
pasonan algun dia, encurasha dor di e benta 
cu su pintura di Empire State a haya na 16 
mil dollar? 

No ta prome biaha cu un pintura di Trump 
ta wordo bendi pa un cifra grandi: un dibuho 
di dje di New York cu el a pinta na aña 2005, 
cu e Trump Tower mey mey, a wordo bendi 
pa mas di 29 mil dollar, na juli. 

E dibuho di Empire State a wordo bendi 
siman pasa dor di Julien’s Auctions di Los 
Angeles na Elie Hirschfeld, otro persona 
bastante reconoci den e mundo di negoshi 
na Nueva York, segun e auction house a 
duna di conoce. 


E imagen, cu ta inclui e firma di Trump, 
a wordo pinta na 1995, tempo cu Trump 
tabata doño di un parti di e edificio di re- 
nombre mundial, situa den e parti central 
di Manhattan. 

E multimiyonario lo a pinta e dibuho aki pa 
un subasta di caridad, den cual el a wordo 
bendi pa mas o menos 100 dollar. 

E cumprado original, kende no a wordo 
identifica, a keda cu e dibuho te cu awor. 

Hirschfeld tambe a cumpra recientemente 
un dibuho cu Andy Warhol a pinta di e 
Trump Tower bek na aña 1981. 

“E obranan di Warhol y Trump ta repre- 
sentacionnan unico pero tambe iconico di 
e ciudad di New York, cu lo ta perfecto p’e 
coleccion di arte Hirschfeld”, ta loke e cum- 
prador a duna di conoce den un comunicado. 



FARC y ELN ta acorda un defensa conhunto di e proceso di pas na Colombia 


FARC y ELN a anuncia dialuna 
e “defensa conhunto di e proceso 
di pas”, como tambe e avanse den 
e negociacionnan actual y con a 
armonisa ambos proceso. 

Esaki a keda señala den un docu- 
mento cu a haya e nomber di 
“Declaración di Montecristi”, dor 
di e ciudad ecuatoriano caminda 
representantenan di FARC y ELN 
a reuni, cual tabata un encuentro 
autorisa p’e Gobierno di Colombia. 


“Nos ta expresa nos decision firme 
pa logra yega na un pas completo y 
n’e cambionan y transformacionnan 
cu tanto e pueblo colombiano ta 
anhela”, ta algun di e palabranan 
cu tin skirbi den e declaracion cu a 
wordo publica despues di e dialogo 
entre e dos gruponan ex-gueriyero. 

E texto ta expresa e disposicion di 
ambos pa traha den pro di “realisa 
e defensa conhunto di e proceso 


di pas y di explora mecanismonan 
comun p’e acuerdo suscrito en- 
tre Gobierno y FARC-EP wordo 
cumpli, tin un avance di e agenda 
di conversacion acorda entre Gobi- 
erno y ELN, como tambe armonisa 
e dos procesonan”. 

Cu e meta principal pa logra e 
obhetivo aki, ta specifica: “Nos a 
dicidi e creacion di un mecanismo 
conhunto entre e dos forsanan, di 
cual nos lo keda informa Gobierno, 
e pais y e comunidad internacional, 
di e avansenan segun nan sosode”. 
Di otro banda, maske a “reconoce 
avancenan den e ultimo añanan 
pa cu un solucion politico”, nan ta 
expresa nan rechaso na loke nan 
ta considera un persecucion, cu 
ta keda manifesta den e number 
creciente di asesinato y encarcela- 
mientonan di lidernan social, de- 
fensornan di derechonan humano 
y e asesinato di 30 ex-combatiente 
di FARC”. 


Asina tambe nan ta denuncia cu e 
parti mas grandi di e hechonan aki 
“ta permanece den impunidad” na 
momento cu e Fiscalia colombiano 
“di manera robes” no ta haya con- 
exion entre esakinan. 

Ambos grupo ta reiteran cu “e 
paramilitarismo t’e menasa di mas 
grandi pa pas na Colombia” y nan 
ta censura e “tratamento exclusi- 
vamente represivo” p’e solucion 
n’e “problema di cultivonan di 
uzo ilegal”, hasiendo mencion di 
e extensionnan di plantacionnan 
di coca. 

E declaracion ta hisa e atencion 
rib’e “corupcion di gran magnitud” 
den tur parti di e pais, den institu- 
cionnan publico y priva, y ta hasi 
un yamado na unidad di tur sector 
“cu ta defende pas y e transfor- 
macionnan den e plano politico y 
social”. 






































































33 


AWEMainta Diamars, 24 October 2017 



#1 Online 


Manda bo E-mall na notIcia@awemainta.com 


awemainta.com 


www.facebook.com/awemainta 



























